Slavko Savić i Boris Dimitrijević nisu uspeli da se direktno plasiraju u četvrtfinale dubl skula na Svetskom prvenstvu za juniore, pa će 9. avgusta 2018. veslati u repesažu. â\nMuški dubl skul u repesažu\nSlavko Savić i Boris Dimitrijević nisu uspeli da se direktno plasiraju u četvrtfinale dubl skula na Svetskom prvenstvu za juniore, pa će 9. avgusta 2018. veslati u repesažu. U četvrtak preostali srpski čamci nastupaju u kvalifikacijama\nMuški dubl skul Slavko Savić, Boris Dimitrijević nije uspeo da se direktno iz kvalifikacija plasira u četvrtfinale Svetskog prvenstva za juniore koje je u sredu, 8. avgusta 2018, počelo u češkim Račicama. Naš čamac je četvrtoj grupi kvalifikacija s vremenom 6:42.45 zauzeo peto mesto, pa će priliku za plasman među 24 najbolje posade tražiti kroz repesaž koji je na programu u četvrtak i u kojem će za dva mesta koja vode u četvrtfinale od 11,50 č boriti sa Kinom, Čileom i Slovačkom. Prva četiri mesta u ovoj grupi kvalifikacija zauzeli su Nemačka (6:28.95), Poljska (6:32.19), Francuska (6:33.86) i Španija (6:34.48).\nU četvrtak svoj debi na planeteranom šampionatu u Češkoj imaće ostali srpski čamci koji će nastupiti u kvalifikacijama. Ženski dvojac Minja Vizi, Iva Lazić će od 10 časova nastupiti u prvoj grupi kvalifikacija sa čamcima Kine, Grčke, Slovenije i Litvanije. Tri najbrže posade plasiraće se u polufinale (subota, 11,04 č), dok će ostale u repesaž u petak od 10 č. Muški dvojac Todor Stanković, Marko Prodanović od 10,36 č će u četvrtoj grupi kvalifikacija vojevati bitku za dva mesta koja direktno vode u polufinale (subota, 11,18 č), sa čamcima Perua, Mađarske, Holandije, Belorusije i Australije. Repesaž u ovoj disciplini na programu je u petak od 10,06 č.\nOd 11 č četverac Marko Đuranović, Andrija Simeunović, Pavle Lijeskić, Veljko Matić u prvoj grupi kvalifikacija boriće se za dva direktna mesta u polufinale (subota, 11,46) sa posadama Mađarske, Rumunije, Grčke, Italije i Švedske. Repesaž u ovoj disciplini na programu je u petak od 10,36 č. Poslednje će se na stazi u četvrtak naći Maša Bugarski i Jana Tarabić koje će od 12,18 č nastupiti u drugoj grupi kvalifikacija ženskog dubl skula. Rivalke našem čamcu u borbi za samo jedno mesto koje direktno vodi u polufinale (subota, 10,36 č) biće posade Francuske, Grčke, Estonije, Republike Irske i Litvanije. Repesaž je na programu u petak od 11,24 č.\nSatnica srpskih čamaca na Svetskom prvenstvu za juniore u Račicama u četvrtak, 9. avgusta\nKvalifikacije – Ženski dvojac Minja Vizi, Iva Lazić – Kina, Grčka, Slovenija, SRBIJA, Litvanija – 10 č (prve tri ekipe idu direktno u polufinale, ostale u repesaž)\nKvalifikacije– Dvojac Todor Stanković, Marko Prodanović – Peru, Mađarska, Holandija, Belorusija, SRBIJA, Australija – 10,36 č (prva ekipa ide direktno u polufinale, ostale u repesaž)\nKvalifikacije – Četverac Marko Đuranović, Andrija Simeunović, Pavle Lijeskić, Veljko Matić – Mađarska, Rumunija, Grčka, Italija, Švedska, SRBIJA – 11 č (prve dve ekipe ide direktno u polufinale, ostale u repesaž)\nRepesaž – Dubl skul Slavko Savić, Boris Dimitrijević – Kina, Srbija, Čile, Slovačke – 11,50 (prve dve ekipe idu u četvrtfinale, ostale u E finale)\nKvalifikacije – Ženski dubl skul Maša Bugarski, Jana Tarabić – GFrancuska, Grčka, Estonija, Republika Irska, SRBIJA, Litvanija – 12,18 č (prva ekipa ide direktno u polufinale, ostale u repesaž)


Startit Meetup: Lekcije startapa iz Izraela i put do uspešnog exita\n16:54 Central European Time: Beograd, Berlin, Pariz\n10:54 Eastern Time: Njujork, Boston, Majami\n07:54 Pacific Time: San Francisko, Los Anđeles, Sijetl\n22:54 China Standard Time: Peking, Šangaj, Singapur\nPetnaesti po redu Startit Meetup ima potencijale da bude jedan od najboljih — čućemo priče Gila Dibnera, iskusnog VC-ja koji nam dolazi u goste iz Londona (via Boston & Tel Aviv), i Baneta Šešlije, jednog od najiskusnijih i najuspešnijih preduzetnika iz Beograda. Vreme koje si trebate ubaciti u kalendare je četvrtak, 26. decembar, sa početkom\nPetnaesti po redu Startit Meetup ima potencijale da bude jedan od najboljih — čućemo priče Gila Dibnera, iskusnog VC-ja koji nam dolazi u goste iz Londona (via Boston & Tel Aviv), i Baneta Šešlije, jednog od najiskusnijih i najuspešnijih preduzetnika iz Beograda.\nVreme koje si trebate ubaciti u kalendare je četvrtak, 26. decembar, sa početkom u 18h, u Mikser Houseu (galerija). Uz najavljene goste, ekipa Pubsonica će na meetupu podeliti svoja iskustva iz boravka u Silicijumskoj dolini u Blackboxu.\nTajne izraelskih uspeha\nOpšte je poznato da je izraelski startap ekosistem jedno malo čudo, kada se imaju na umu populacija i veličina ove sredozemne države. Gotovo svake nedelje se u medijima mogu naći vesti o multi-milionskim exitima kompanija iz Izraela, među kojima je jedan od najpoznatijih ove godine bio Waze, prodat Googleu za milijardu dolara.\nGil Dibner je američki VC izraelskog porekla koji živi i radi u Londonu, i ovo bi trebalo da samo po sebi bude dovoljno da potvrdi da je u pitanju lik koga treba čuti i upoznati. On će sa nama podeliti lekcije i zapažanja koja je sakupio tokom bogate karijere, počev sa onim što možemo naučiti od izraelskih startapa.\nGil je interesantan i po tome što, za razliku od mnogih kolega, upoznaje što više preduzetnika i savetuje ih i povezuje sa kontaktima iz svoje bogate mreže.\nTokom boravka u Beogradu, odabrani broj startapa će imati priliku za 30-minutni 1-na-1 sastanak sa Gilom (između 14 i 17h 26. decembra) — svi zainteresovani se mogu prijaviti putem ove forme.\nLekcije iz jednog exita\nBranislav Šešlija je jedan od najuspešnijih tech preduzetnika poreklom iz Beograda, u koji se nedavno vratio i pokrenuo Deploy.\nNa bordu je više različitih kompanija u SAD i Evropi, a najveći uspeh je ostvario pokretanjem kompanije Clickable koja je nakon 3 godine i 30 miliona dolara prikupljenog kapitala prodata 2011.\nBane će sa nama podeliti lekcije iz ovog exita ali i celokupne bogate karijere, sa posebnim osvrtom na ono što je potrebno lokalnom ekosistemu.\nIskustva iz Silicijumske doline\nPubsonic je skoro učestvovao u programu akceleratora Blackbox u Silicijumskoj dolini. Budući jedan od retkih srpskih startapa koji je proveo vreme u svetskom centru tehnološkog preduzetništva biće vrlo interesantno čuti ne/to o ovom njihovom iskustvu.\nPrijavite se putem ove forme ako želite da dođete na meetup kao i za prijem informacije o mestu održavanja.\npetak, 20. Decembar, 2013.\nčetvrtak, 26. Decembar, 2013.\nOce li biti nekog snimka mozda?


– Podelili smo se na istok i zapad, izbeglice i domaće. Vlast nas je podelila na podobne i nepoželjne iz opozicije, na patriote i izdajnike. Zbog svega, vremenom smo uglavnom podeljeni na siromašne i ekstremno bogate, a veoma smo blizu toga da se delimo na manjinu koja ostaje i većinu koja odlazi i to će onda biti naš konačni kraj – poručio je Miličević, koji obavlja i funkciju načelnika opštine Teslić.\nOn je dodao da podele koje im se sada nameću, ne smeju biti prenesene na SDS, već treba da ostanu u toj stranci, da se okupljaju i poštuju.\nMiličević je poručio članovima SDS da ne trebaju da se dele zbog različitog mišljenja, ali da trebaju voditi računa da li ta mišljenja nanose štetu bilo kome.\n– Mi u SDS svojim autentičnim primerom treba da ukažemo da smo bolji od ovih koji su danas na vlasti, ali ne samo na način da kritikujemo, a pogotovo ne javno jedni druge u SDS, već da nudimo promene i rešenja za bolju Srpsku. Treba da uočimo vlastite greške i da se menjamo, da saslušamo jedni druge, uvažavamo se međusobno, ali i da poštujemo konačne stranačke stavove, objedinjujemo se oko njih, a ne da se prepucavamo i stvaramo “struje”. To nije dobro ni za koga – poručio je Miličević.\nOn je naglasio da je SDS više nego ikad potrebno jedinstvo kao u vreme stvaranja Republike Srpske kada se narod okupio oko ideje državotvornosti i odbrane, te da različiti stavovi treba da budu predmet rasprave, razgovora i dogovora.\n– A ta energija koje očigledno ima u SDS, treba biti usmerena kako bi smo došli do boljeg rešenja, a ne do raskola – istakao je Miličević. Sve ovo, kako je naveo, treba da krene od samog vrha stranke, od prvog čoveka, pa na niže.\nOn je istakao da nije samo SDS na prekretnici, te da su Republika Srpska, ali “i mi kao društvo zauzeli potpuno pogrešna moralna i svaka druga načela i moramo se menjati.”


Hoće li Trampova odluka o vanrednom stanju proći na sudu?\nPredsednik SAD Donald Tramp pošto je saopštio odluku o proglašenju vanrednog stanja\nNeka tužbe počnu!\nPredsednik Donald Tramp proglasio je vanredno stanje duž južne granice u petak i predvideo da bi njegova administracija mogla da završi braneći takvu odluku sve do Vrhovnog suda.\nTo bi mogla da bude jedina stvar koju je Tramp rekao u petak, a koja uživa gotovo poptunu saglasnost u javnosti.\nAmerička unija za građanske slobode najavila je nameru da podigne tužbu manje od sat vremena nakon što je Bela kuća objavila tekst Trampove deklaracije, u kojoj tvrdi da "trenutna situacija na južnoj granici predstavlja bezbednosnu i humaitarnu krizu koja preti jezgru interesa nacionalne bezbednosti i stvara vanrednu situaciju".\nPredsedavajuća Predstavničkim domom Nensi Pelosi i nekoliko državnih tužilaca u državama koje kontrolišu demokrate, rekli su da bi mogli da idu na sud.\nPripadnici američke Granične patrole voze duž granice žice na granici SAD i Meksika, u Sanlend Parku, Nju Meksiko, 4. januara 2016.\nPredstojeća pravna bitka izgleda da će se obrtati oko dve glavne teme: Može li predsednik da proglasi vanredno stanje kako bi izgradio zid uprkos odbijanju Kogresa da mu da sav potreban novac koji je želeo i, nakon što je Tramp proglasio svoju odluku, može li Sekretarijat za odbranu da uzme novac iz nekih drugih vojnih projekata koje je odobrio Kongres, kako bi platio konstrukciju zida.\nPentagon za sada nije rekao koji bi projekti mogli da budu pogođeni.\nAli, nakon nekoliko nedelja razmišljanja da li da dela, Trampov potpis na deklaraciji izazvao je brz pohod ka sudovima.\nTramp se oslanja na Akt o nacionalnim vanrednim stanjima iz 1976, koji je Kongres usvojio kao način da se postave neke granice na predsedničko korišćenje vanrednih stanja. Akt zahteva od predsednika da javno obavesti Kongres o nacionalnom vanrednom stanju i da ga izveštava svakoh šest meseci. Zakon takođe kaže da predsednik mora da obnavlja vanredno stanje svake godine, prosto obaveštavajući Kongres. Predstavnički dom i Senat takođe mogu da opozovu deklaraciju većinom glasova, dok bi im za očekivani predsednički veto bilo potrebno dve trećine glasova u svakom domu Kongresa.\nOsim toga, zakon ne propisuje šta predstavlja vanredno stanje, niti uvodi druga ograničenja predsedniku.\nŠta je nacionalno vanredno stanje\nŠiroka diskreciona prava predsednika mogla bi da učine komplikovanim za sud presuđivanje o tome da je Tramp prekoračio svoja ovlašćenja prilikom proglašenja vanrednog stanja na granici.\nSudovi često nerado idu iza objašnjenja koje je predsednik dao u svojoj proklamaciji, kaže profesor Pravnog fakulteta u Ohaju Peter Šejn komentarišući poziv liberalnog Američkog udruženja za ustav.\nAli, drugi pravni eksperti kažu da su činjenice moćno oružje protiv predsednika. One obuhvataju vladinu statistiku koja pokazuje jednodecenijski pad u ilegalnom prelasku granice, kao i Trampovo odbijanje sporazuma prošle godine koji mu je obezbeđivao više od 1.4 milijarde dolara za graničnu bezbednost, koliko je dobio budžetom koji je potpisao u četvrtak.\nProtivnici njegove deklaracije takođe su sigurni da će koristiti reči samog Trampa koje je izgovorio na konferenciji za novinare u Rouz Gardenu u petak, kada je ustvrdio da nema vanredne situacije na granici.\n"Mogao bih odraditi zid u dužem vremenskom periodu", rekao je Tramp. "Ne moram to da radim, ali bih radije to uradio mnogo brže".


Zrenjaninci važan deo bejzbol reprezentacije\nObjavljeno 21.07.2015. u 08h\n“U mestu Castions delle Mura, u italijanskoj pokrajini Friuli, od 02. do 05. jula je održan 25. Memorijalni turnir “Federico Zuttion“ u bejzbolu i softbolu.\nDetalj sa turnira u Italiji\nNa turniru je učestvovalo 27 ekipa sa ukupno preko 300 dečaka i devojčica, iz Italije i Srbije. U sklopu priprema za Kvalifikacioni turnir za kadetsko prvenstvo Evrope (U 14), koji će se održati u Beogradu 20 – 26. jula.\nBejzbol reprezentacija Srbije je na ovom turniru nastupila sa tri ekipe: kadetima (U16), mlađim kadetima (U14) i pionirima (U12). Kadetska ekipa (igrači rođeni 1999. godine) je ostvarila jednu pobedu i tri poraza i na kraju je bila četvrta od 6 ekipa. Mlađi kadeti (godišta 2000/2001) su ostvarili dve pobede i dva poraza i zauzeli četvrto mesto od 6 ekipa. Pioniri (godišta 2002/2003), su ostvarili jednu pobedu i zauzeli peto mesto.\nVeći deo reprezentacije su činili Zrenjaninci\nOve tri ekipe su bile sastavljene od igrača iz 6 bejzbol klubova (Novi Sad, Beograd, Ripanj, Zrenjanin, Kragujevac, Kraljevo). Bejzbol klub “Bečkerek“ iz Zrenjanina je predstavljalo čak sedam igrača: Ivan Besedeš (kadeti), Marko Marjanović, Miloš Đukić, Ivan Milin (mlađi kadeti), Andrej Subu, Jovan Đurić, Uroš Bursać (pioniri).\nOSVOJILI TURNIR U BUDIMPEŠTI\nProteklog vikenda (11 – 12. jul), pionirska reprezentacija Srbije u bejzbolu (igrači 2002. i mlađi) je učestvovala na međunarodnom bejzbol turniru u Budimpešti, u organizaciji BK “Reds“ iz Budimpešte. Na turniru su još učestvovale ekipe: “Reds“ Budimpešta – Mađarska, ”Rascals” Janošomorja – Mađarska, “Vindija“ Varaždin – Hrvatska.\nEkipa iz Srbije je pokazala najkvalitetniju igru, odličnu efikasnost, pa je savladala sve protivnike i osvojila I mesto na turniru. Drugo mesto, zahvaljujući boljem poen – količniku osvaja ekipa iz Hrvatske, a treće mesto ekipa ”Rascals”.\nReprezentaciju Srbije su sačinjavali igrači iz 4 kluba (Beograd, Novi Sad, Ripanj, Bečkerek-Zrenjanin), a Bejzbol klub “Bečkerek“ iz Zrenjanina su predstavljali Andrej Subu, Jovan Đurić i Uroš Bursać.\nTagovi:bejzbol, Bejzbol, Bejzbol klub beckerek, Italija, Mađarska, reprezentacija Srbije


Predstavnici većine partija na Paradi\nVi ste ovdje: Početna / NOVOSTI / VIJESTI / Predstavnici većine partija na Paradi\nDatum kreiranja: nedjelja, 11 decembar 2016 14:57\nVećina partija najavila je da će imati predstavnika na Paradi ponosa, zakazanoj za 17. decembar, ocjenjujući da crnogorsko društvo sazrijeva u pogledu demokratskih kapaciteta i prihvatanja različitosti.\nKako su kazali iz Demokratske partije socijalista (DPS), oni će, kao i na svakoj prethodnoj Paradi, imati predstavnika, a o konkretnim imenima odlučiće naknadno.\n„Očekujemo da i ova Parada protekne u mirnoj atmosferi, a država Crna Gora i njene institucije su tokom ranijih sličnih desavanja pokazale da su spremne da obezbijede ovakve događaje“, rekli su iz DPS-a.\nOni su ocijenili da crnogorsko društvo iz godine u godinu sazrijeva i bolje prihvata različitosti, „tako da i sama Parada postaje uobičajeno godišnje dešavanje“.\nSocijaldemokrate (SD) će na Povorci ponosa predstavljati članica Predsjedništva Marija Blagojević a, kako su najavili, događaju će prisustvovati i članovi Omladine SD-a.\n„Naše ljevičarsko opredjeljenje nas obavezuje da možda više nego drugi, iako to treba da bude obaveza svih, budemo posvećeni poštovanju dostojanstva, prava i sloboda čovjeka, nezavisno od njegove nacionalne i vjerske pripadnosti, pola, seksualne orijentacije, socijalnog statusa, političkog uvjerenja ili drugih posebnosti“, rekla je Blagojević.\nOna je, kako je kazala, uvjerena da će ovogodišnja Parada proteći mirno i u lijepoj atmosferi.\n„S obzirom na to da sam prisustvovala i prošlogodišnjoj Paradi, koja je protekla mirno u jednoj lijepoj atmosferi, uvjerena sam da će i ovogodišnja proći u takvom duhu“, navela je Blagojević.\nOna smatra da crnogorsko društvo sazrijeva i u pogledu demokratskih kapaciteta i prihvatanja različitosti.\n„Ljudi postaju svjesni da Crna Gora mora, bez alternative, biti društvo u kome se svaki njen građanin osjeća bezbjednim i nediskriminisanim po bilo kom osnovu. To je društvo koje mora počivati na demokratskim principima, u kojem su zaštićena sva ljudska i manjinska prava i slobode“, rekla je Blagojević.\nOna je ocijenila da je prošlogodišnja Parada pokazala da je crnogorsko društvo mnogo zrelije u odnosu na prethodne godine, „kada smo bili svjedoci nemilih scena za koje ne smijemo dozvoliti da se više ikad ponove“.\nI iz Građanskog pokreta Ujedinjena reformska akcija najavljeno je da će imati predstavnika na Paradi ponosa.\nDelegaciju Socijaldemokratske partije će, kakoje saopšteno iz te stranke, predvoditi potpredsjednica irel Radić Ljubisavljević.\nPredsjednik Demosa, Miodrag Lekić, rekao je da je, iako u ovom trenutku nisu još delegirali konkretnog predstavnika, sasvim izvjesno da će predstavnik Demosa biti na Paradi.\n„Mi, ne samo da ćemo ostati solidarni sa ugroženim grupama, već ćemo se boriti na konkretan način za ostvarivanje njihovih prava koja će im omogućiti ravnopravan položaj u svim aspektima života“, saopštio je Lekić.\nOn, kako je kazao, očekuje da će događaj proteći mirno.\n„Mislim da je prvi talas otpora prema različitom, nerijetko manifestovan na krajnje primitivnim formama, ipak prošao u Crnoj Gori“, saopštio je Lekić.\nPrema njegovim riječima, postignuti stepen tolerancije prema drugom, posebno prema ugroženim grupama, biće kriterijum postignute emanacipacije crnogorskog društva.\nLekić je ocijenio da se, iako teško, ostvaruju pomaci na tom planu.\n„Taj zadatak čeka sve nas, od civilnog društva preko političkih subjekata sve do vlasti. Upravo institucije vlasti treba da pređu sa retorike ka rješavanju konkretnih pitanja koja se tiču LGBT zajednicu“, poručio je Lekić.\nKoordinator kancelarije za ljudska prava Pokreta za promjene (PzP), Nebojša Miranović, saopštio je da će on i predstavnici mreže mladih PzP-a prisustvovati Paradi.\n„Naše prisustvo na Paradi je nastavak i praktično djelovanje u pravcu promovisanja i poštovanja ljudskih prava, u skladu sa savremenim evropskim standardima“, kazao je Miranović.\nOn je kazao da održavanje Parade u svim državama svijeta povlači sa sobom i okupljanje protivnika javnog manifestovanja promocije LGBT prava i sloboda.\nPrema riječima Miranovića, osporavanje prava na javne manifestacije kojima se promovišu LGBT prava i slobode, najčešće je povezano sa religiskim shvatanjem nastanka, funkcionisanja, pa i samog smisla postojanja ljudskog drustva.\nOn je podsjetio da savremeno evropsko demokratsko društvo, koje počiva na sekularno uređenoj državi u svojim osnovama nosi poštovanje prema različitom mišljenju.\nMiranović je dodao da savremeno evropsko demokratsko društvo nosi i obavezu da se društvene razlike među ljudima i društvenim zajednicama afirmišu, kako bi stepen međusobnog povjerenja i saradnje bio veći, sadržajniji.\nRezultat toga bi, kako je objasnio, bila društvenu zajednica visokog stepena tolerancije, razumijevanja i ekonomskog napretka.\nMiranović je naveo da je veoma važno praviti jasnu razliku između javnog iskazivanja drugačijeg mišljenja i huliganskog, nasilnog ponasanja.\nPrema njegovim riječima, sa huliganima i akterima nasilja se ne razgovara, već se oni hapse, privode pravdi i u zakonom predviđenom procesu određuje im se kazna.\nTo je, kako je kazao, aksiom svakog demokratskog drustva.\n„Crna Gora, kao još uvijek nerazvijeno političko i demokratsko društvo mora nastojati da, u što većoj mjeri afirmiše poštovanje različitosti svih društvenih zajednica“, poručio je Miranović.\nKako je rekao, crnogorsko društvo i država ne smiju sebi u budućnosti dozvoliti dosadašnju praksu „šminkanja ekstremizma, nasilnog ponašanja predstavljenog kao borbu za očuvanje časti i obraza crnogorskog društva“.\nMiranović je saopštio da se čast i obraz dokazuju poštovanjem zakona, plaćanjem poreza i kada „drugoga branim od sebe“.\nOn je poručio da očekuje od nadležnih državnih organa da, svojim djelovanjem u okviru zakonom predviđenih normi, obezbijede mirnu atmosferu u gradu prije, tokom i nakon održavanja Parade. „Organi reda moraju uvijek biti garancija sigurnosti svakog građanina“.\nPredsjednik Liberalne partije, Andrija Popović, rekao je da je njegova partija od početka prisustvovala paradama ponosa.\n„Tako da ćemo i ovaj put svakako prisustvovati i još jedanput pokušati da pošaljemo porukun da su ljudska prava svih ista i da se moraju izjednačiti ljudska prava svih, bez obzira na bilo koje svojstvo“, poručio je Popović.\nOn je kazao da je Crna Gora ostala tradicionalno društvo, ali, kako smatra, emancipacija je krenula.\n„Tako da očekujem da će ipak biti drugačije nego što je bilo prije, u pozitivnom smislu“, naveo je Popović.\nAdrijan Vuksanović iz Hrvatske građanske inicijative rekao je da će Paradi, u ime te partije, prisustvovati pomoćnica ministra za ljudska i manjinska prava, Blanka Radošević Marović.\nOna je, kako je podsjetio, bila na svim dosadašnjih paradama ponosa u Crnoj Gori.\nVuksanović je ocijenio da će Parada proteći mirno, kao što je to bilo slučaj i s prošlogodišnjom.\n„Svako je slobodan dok ne ugrožava slobodu drugoga, shodno tome neka crnogorsko društvo bude ambijent u kojem će svako uživati svoja prava, uvažavajući drugoga i drugačijega. Kako bi rekao pokojni don Branko Sbutega – sloboda drugoga je sakralni prostor“, naveo je Vuksanović.\nSocijalistička narodna partija i Demokratska Crna Gora nijesu odgovorile na pitanje agencije Mina da li će predstavnici njihovih partija prisustvovati Paradi ponosa.


Vladu Kantona Sarajevo nije briga za obrazovanje učenika sa poteškoćama u razvoju\nSegmedina Srna-Bajramović, zastupnica Socijaldemokratske partije BiH u Skupštini Kantona Sarajevo, smatra da u ovom kantonu nije dovoljno razvijena inkluzija osoba sa poteškoćama u razvoju u redovne nastavne procese.\n„Iako se od vlade, koja u Zakonu o osnovnom odgoju i obrazovanju poteškoće u razvoju naziva „devijacijom“, a osobama i sa najbezazlenijim duševnim poteškoćama, poput tikova, brani zaposlenje u školama, bolje ne može niti očekivati, briga za našim najmlađim koji ispoljavaju određene razvojne poteškoće mora biti prioritet društva.\nIako se većina u svom Zakonu o osnovnom odgoju i obrazovanju koji inače promiče diskriminaciju i segregaciju lica sa razvojnim poteškoćama, obavezala na formiranje centara za učenike sa poteškoćama, takvih centara, svjedoci smo, nema, niti ima programa inkluzije ove populacije u redovne nastavne procese.\nS obzirom da se kroz Zakon ova vlast svakako obavezala da će predano kršiti UN-ove Konvencije o pravima djeteta i pravima osoba sa invaliditetom, najmanje što može učiniti jeste barem ispuniti minimum svojih opredjeljenja i formirati odgovarajući centar koji bi ponudio kakav-takav prilagođen odgojno-obrazovni proces za mališane sa određenim poteškoćama.\nKako se ministar još nije udostojio ispuniti zakonsku obavezu koju je sam sebi zadao u članu 68. Zakona i donijeti Pravilnik o inkluzivnom obrazovanju, onda barem može uvažiti mjere iz Elaborata – Naučni centar za podršku inkluziji koji su umjesto njega, radeći njegov posao, izradili roditelji djece sa poteškoćama u saradnji sa stručnjacima i postupiti po njima i formirati odgovarajući centar, na što se, opet ponavljam, sam obvezao.\nPozivam vladu i ministra da siđu s oblaka na kojem sjede, bilo da je od magle ili od guščijeg perja, i da se konačno pozabave svojim poslom i riješe ovaj gorući problem, ako ne po vlastitom znanju, onda barem po modelu koji im se priredi, serviran od onih koji sebi ne mogu dozvoliti luksuz čekanja na vlast da radi svoj posao“, kaže Srna-Bajramović.\n> Porodica je zakon!\n> Izjave o Kojoviću pokazuju da pojedini zastupnici rade na demonizaciji neistomišljenika Gebelsovim metodama\n> SDP neće podržati novog mandatara Vlade Kantona Sarajevo


Javnost je juče bila šokirana ovim skandalom i apsurdom - da su direktori više od 300 osnovnih i srednjih škola u Beogradu tuženi su zato što su uslovljavali učenike i zaposlene da nose zaštitne maske u školama! Podsetimo da se to odnosi na aktuelni period, odnsono sada u doba pandemije korona virusa, kada je glavna i osnovna obaveza svih nas, pa tako i đaka i nastavnika, da u zatvorenom prostoru nosimo maske.\nU obrazloženju krivične prijave tako je naveden je apsurdan razlog, odnosno direktori su tuženi zato što su insistirali da učenici i zaposleni poštuju epidemiološke mere, i da u školama obavezno nose zaštitne maske.\nDirektori škola saslušavani\nNekoliko direktora škola čak je saslušano u policiji, kako bi navodi iz krivične prijave bili provereni, a u ceo slučaj uključilo se i Ministarstvo prosvete, nauke i tehnološkog razvoja.\nTim povodom, prvi potpredsednik Vlade Srbije i resorni ministar, Branko Ružić, sastao se danas sa predsednikom Društva direktora Srbije i direktorom Druge ekonomske škole Dejanom Nedićem i članom Upravnog odbora Društva i direktorom Zemunske gimnazije Milošem Bjelanovićem povodom nedavnih razgovora, koje je policija, po nalogu Tužilaštva, obavila sa nekoliko direktora osnovnih i srednjih škola.\nRužić je naglasio da predsednica Vlade Srbije Ana Brnabić i on dele stav da je "apsurdno da se pozivaju direktori škola na saslušanja zato što poštuju mere Kriznog štaba i zahtevaju obavezno nošenje maski kao najvažnije sredstvo zaštite od virusa Kovid-19".\nVIDEO: Kon: Raste broj zaraženih u školama, situacija pod kontrolom


Podrinjski anti korupcijski tim danas je saopštio rezultate istraživanja stavova i mišljenja građana Srbije o funkcionerskoj kampanji. Anketu je za nešto malo manje od dva meseca popunilo 460 građana Srbije, a rezultati ankete pokazuju da građani ne poznaju u potpunosti šta znači termin funkcionerska kampanja.\nRezultati sprovedene ankete su pomalo I poražavajući, na iznenađenje autora. Na trik pitanje “Funkcionerska kampanja je pojava koja označava kršenje Zakona o elektronskim medijima član 47, stav 2” čak 41,3% građana je odgovorilo potvrdno, a samo 21,7% je tačno odgovorilo da Zakon o elektronskim medijima nema nikakve veze sa funkcionerskom kampanjom. Ipak, 63% građana je odgovrilo pozitivno da je funkcionerska kampanja regulisana Zakonom o Agenciji za borbu protiv korupcije. 60,9 % građana nije upoznato sa činjenicom da predsednik države nije obuhvaćen zabranom vođenja funkcionerske kampanje. 23,9% građana misli da funkcionerska kampanja nije krivični delo, a isti procenat misli da je Savet za borbu protiv korupcije nadležan za sankcionisanju funkcionerske kampanje. Alalrmantan podatak iz ankete govori da se 84,8% građana izjasnilo da nije u stanju da prepozna funkcionersku kampanju, ali 71,7% njih smatra da je borba protiv funkcionerske kampanje značajan ili veoma značajan prioritet. Da se funkcionerska kampanja rešava sistematičnim sankcionisanjem slučajeva misli 32,8% ispitanika, a oštrim zakonom i propisanim sankcijama 26,9% njih. Funkcionersku kampanju bi Agenciji prijavilo 41,3%, medijima 39,1%, dok se i nevladine organizacije visoko kotiraju u ovom pitanju koje je vezano za poverenje građana sa 23,9%. Preovlađujući motiv da prijave funkcionersku kampanju je zaštita od odmazde sa 46,5%, zatim podrška građana 41,9% i državnih organa sa 37,2%.\nAnketa je obrađivala i iz koje regije dolaze građani koji su popunjavali anketu, pa rezultati govore da najviše znanja o funkcionerskoj kampanji imaju stanovnici Vojvodine, na drugom mestu su građani Beograda, a na trećem Zapadne Srbije. Isto istraživanje je pokazalo da građani Zapadne Srbije najviše poverenja imaju u Agenciju za borbu protiv korupcije, potom u medije i građanski sektor, kada je u pitanju prijavljivanje funkcionerske kampanje....\nAnketa je sprovedena u okviru projekta "Funkcioner iz tvog džepa" koju PAKT sprovodi uz pomoć CRTA-e.


Ugrožena isplata plata zaposlenima u MIP-u? - Glas Srpske\nUgrožena isplata plata zaposlenima u MIP-u?\nŽeljka Domazet 16.05.2019 14:49\nSarajevo - Ministarstvo inostranih poslova (MIP) BiH uskoro bi moglo da dođe u situaciju da neće moći da isplaćuje plate zaposlenima u ovoj instituciji, jer gomilanje kadrova posljednjih mjeseci prijeti da probije budžetski okvir, tvrde izvori “Glasa” iz MIP-a.\nNaši sagovornici navode da, prema sistematizaciji MIP BiH ima ukupno 657 sistematizovanih radnih mjesta. Prema budžetskom okviru BiH od 950 miliona maraka za sve državne institucije na MIP BiH otpadaju sredstva za finansiranje plata za 520 zaposlenih. U ovom trenutku MIP BiH ima ukupno zaposlenih 529 radnika, što znači da je taj budžetski okvir već probijen, bez obzira na to što se u ovaj broj ubrajaju i zaposleni MIP-a BiH koji privremeno obavljaju političke funkcije, kao što je npr. Edin Dilberović, direktor Direkcije za evropske integracije BiH, Bojo Gašanović, načelnik opštine u Istočnom Sarajevu i drugi, koji ostaju zaposleni MIP-a BiH iako trenutno nisu na platnom spisku MIP-a BiH.\nRukovodstvo MIP-a BiH već je popunilo pozicije devet radnika iz MIP-a BiH koji ove godine u različitim intervalima treba da odu u penziju i zaposlilo nove radnike, tako da novi menadžment neće u budućnosti moći primiti nijednog novog radnika zbog limita budžetskog okvira.\n- Zapošljavanje novih radnika u vremenu od održavanja opštih izbora u oktobru prošle godine obavlja se ubrzano i po hitnom obrascu klasičnog partijskog zapošljavanja ljudi bliskih partiji ministra u tehničkom mandatu - tvrde naši izvori.\nOsim toga, dodaju naši sagovornici, u MIP-u je na sceni brzopleto i neselektivno unapređivanje kadrova, koje dovodi do povećanja finansijskih izdataka za plate za tako unaprijeđene zaposlene, zbog čega već godinama nije moguće redovno povećanje osnovice plata.\n- Iako Zakon o državnoj službi BiH dopušta mogućnost da se putem internih konkursa popunjavaju raspoloživa mjesta u MIP-u BiH, ministar raspisuje javne konkurse za nova radna mjesta da bi tako mogao u MIP BiH zapošljavati nove ljude iz svoje partijske baze - kažu naši izvori.\nMinistar inostranih poslova Igor Crnadak rekao je za “Glas Srpske” da nisu tačne tvrdnje da je u MIP-u angažovano više ljudi nego što je propisano sistematizacijom.\n- Te tvrdnje naprosto nisu tačne. Nikada u MIP-u nije bilo zaposleno više od 520 ljudi, koliko je propisano sistematizacijom i MIP neće doći u situaciju da ne može isplaćivati plate zaposlenima - rekao je Crnadak. Sve ostale navode koji su izrečeni na njegov račun u vezi sa zapošljavanjem stranačkih kadrova i navodne malverzacije u vezi sa unapređenjem nije želio da komentariše.\nPredsjedavajuća parlamentarne Komisije za spoljne poslove Dušanka Majkić rekla je za “Glas Srpske” da sve dok Kancelarija za reviziju institucija BiH ne bude počela davati negativna mišljenja o finansijskom poslovanju institucija BiH, neće biti popravljanja stanja ni u MIP-u ni u ostalim institucijama BiH.\n- I pored činjenice da je Savjet ministara bio nadležan da odobri svako novo zapošljavanje i da zabrani prijem novih radnika bez prijeke potrebe, MIP očigledno ima protekciju i dobija saglasnost koalicionih partnera za otvaranje novih radnih mjesta i zbrinjavanje velikog broja PDP-ovih kadrova - kaže Majkićeva.


Тајни план за рушење „Јужног тока“ – Центар за развој међународне сарадње\nTajni plan za rušenje „Južnog toka“\nSvima koji su iole upućeni u stvari je jasno Putin dolazi u Srbiju da bi osigurao ruske interese u energetskom sektoru u zemlji i regionu. To pre svega znači da Rusi žele da osiguraju izgradnju Južnog toka, a posle i da osiguraju svoju poziciju na naftnom tržištu u Srbiji. Zašto bi ruski lider Putin došao u Srbiju tako iznenada i gotovo bez najave, ako nije nešto hitno i bitno. To je stoga što su u Rusiji očigledno uvereni neko ozbiljno radi na rušenju Južnog toka kroz Srbiju. Dakle situacija nije ni malo ružičasta kada se neko kao Putin pored svih obaveza morao uputiti na putešestvije u Srbiju da srpskoj vlasti kaže da ne mogu tek tako ignorisati dogovoreno, kroz opstrukciju i tihu sabotažu izgradnje „Južnog toka“.\nKoliko je to bitno za Rusiju svedoči da je ključni deo ruske spoljne politike gotovo uvek vezan za geopolitičku energetiku ili strateške energetske projekte. Svi projekti koje ruske kompanije predvođene Gasprom grupom realizuje u Srbiji, bez obzira na to da li je to Južni tok, Banatski Dvor ili zajednički rad Gaspromnjefta i NIS-a, predstavljaju centar ruske saradnje sa Srbijom. Ako bi se na tom polju pokvarili donosi to bi presudno uticalo na celokupne rusko-srpske odnose.\nDo sada je postojala volja sa srpske strane da se kako tako sarađuje i da se nađu prihvatljiva rešenja za sve zajedničke projekte koji su korisni obema zemljama. No sada se očigledno nešto korenito menja kada je Putin primoran da putuje u Srbiju i da ponovo potvrđuje ono što je već odavno ugovoreno.\nRusi su do sada trpeli sporost i neefikasnost srpske strane u procesu realizacije energetskog sporazuma, ali je očigledno da je sada dara prevršila meru. Do sada se ta sporost mogla tumačiti balkanskom neefikasnošću ili pak nastojanjem da se zadržavanjem procesa nešto novo dobije kroz cenkanje. Ruska strana je do sada tolerisala cenkanje iako ih to iritira, ali sada nemaju više vremena za “igru”. U ministarstvu energetike je po pričama upućenih stigao dopis iz Moskve u kome se protestvuje zbog sporosti i opstrukcije u realizaciji energetskog sporazuma. Demanti resornog ministarstva, po običaju, govori da je nečeg takvog verovatno i bilo. Osim toga dolazak Putina u Srbiju, koji je unervozio i predsednika i vladu posredno potvrđuje da ta priča ne da nije bez osnova već da je jasno šta je u pitanju.\nVlast predvođena nesretnim Tadićem se ušeprtljala i ne znaju kako da dočekaju ruskog gosta – sa kojom pričom, šta da mu kažu jer su do sada sve priče istrošili. Niko im više ni na istoku ni na zapadu ne veruje. Zapad polako okreće leđa Tadiću ali on nema hrabrosti da se okrene na drugu stranu – Rusiji i Kini jer se plaši za svoju poziciju, ali i glavu kada je tako nešto krupno u pitanju.\nTadić ne zna kako da dočeka Putina i ne zna kako da ga pogleda u oči i da nastavi da ga obmanjuje da je sa Južnim tokom “sve u redu”, kada svi znaju da ništa nije u redu. Stoga ne znaju još ni ko će dočekati ruskog premijera – da li predsednik Tadić ili žalosni premijer sa kojim se sprda kako koalicioni partner Dinkić tako i cela opozicija. Ako bi Putina dočekao Cvetković to bi bila velika blamaža za Putina i sramota za Srbiju.\nNo kako sa druge strane da priznaju da Srbija „ne može“ od zapada da realizuje Južni tok jer bi to bilo teže objasniti u srpskoj javnosti nego dvojcu Bjelogrlić i Trifunović kako i zašto podržavaju čoveka koji je optužen za zločine nad našim vojnicima u Sarajevu 1992. godine. Dakle oni imaju problem kako realizovati zapadni nalog da se ne sprovede energetski sporazum, a da se vlasi ne dosete. Rusi su to shvatili iako su ispali naivni verujući proevropskoj koaliciji Tadić- Dačić-Dinkić. Danas Rusi vide da ne mogu da se oslone na one koje su finansijski vezali za sebe jer su ti isti podložni pritiscima i ucenama i od druge strane. Stoga je verovatno da će i postojeće političare na koje su „igrali“ iz DS-a pa i SPS-a pustiti niz vodu jer im se jednostavno ne može verovati.\nPlan rušenja Južnog toka u Srbiji je podrazumevao sklanjanje ljudi koji bi se mogli suprotstaviti opstrukciji ovog strateškog energetskog sporazuma koji je višestruko koristan za zemlju. Stoga je kampanja za restruktuiranje vlade osim političkog marketinga G17 imala za cilj da pritisne SPS da se odrekne nekog ministarstva ili pak čoveka koji je viđen kao garant enegretskog sporazuma. Tako je prava žrtva restruktuiranja – ministar energetike Škundrić. Njegovom tihom smenom je izbijena još jedna cigla iz stuba na kome se gradi magistralni gasni tok koji spaja Aziju i Evropu, a protiv koje su Amerikanci jer ne žele partnerstvo Moskve i Evrope preko Balkana. Da ovo nije prazna spekulacija svedoči i interesovanje ruskog predsednika Medvedeva za sudbinu ministra Škundrića kome je očigledno Moskva u određenoj meri verovala. Stoga je čitav manevar oko smanjenja broja ministara imao tajni cilj da se skloni ministar energetike i tako na posredan način smanji šansa za realizaciju energetskog sporazuma izmađu. Zaniljivo je da se i Evropljani interesuju za sudbinu ministra Škundrića jer i Evropljanima smeta ovakva politika Beograda. Energetski sporazum je ne samo u srpskom i ruskom interesu već i u interesu ključnih država EU. Politika zvaničnog Beograda je ne samo sve više antisrpska i antiruska, već i antievropska.\nPodrška rušenju Južnog toka dolazi i sa drugih strana, ne samo od G17 već često i neočekivanih. Tako je veliki poznavalac balkanskih prilika Ana Filimonova u tekstu „Priprema se udar na južni tok“ gde kaže „dakle, na nišanu je rusko-srpski sporazum o „Južnom toku“. Napad je krenuo čitavim frontom“. Ona se kao indikativnom bavi izjavom Zorane Mihajlović – Milanović, eksperta za energetiku i člana Pradsedništva u Nikolićevoj stranci. Dakle po Filimonovoj izjava ovog nekada Labusovog kadra može da predstavlja labudovu pesmu „južnog toka“ kroz Srbiju. Tako da protiv južnog toka nisu samo kadrovi G17 i LDP, već su to i političari koji su na vlasti tako i oni koji su u opoziciji. Postavlja se pitanje kako će se prema ovom pitanju odnositi čak i kadrovi SPS-a koji su do sada i bili garanti realizacije energetskog sporazuma.\nIsto tako nije zanemarivo ni ko je sve na kojim tehničkim pozicijama u projektu realizacije Južnog toka (ministarstvo, Srbijagas) jer se na tim pozicijama lako može uticati na realizaciju ili nerealizaciju ovog sporazuma. Zanimljivo je da su na mnogim osetljivim mestima ljudi koji su napravili karijere preko G17, pa se tako sa razlogom može posumljati da oni ako ne rade direktno protiv realizacije ovog sporazuma mogu da ga uspore do te mere da onemoguće efikasno sprovođenje planova. To bi moglo imati za posledicu da Rusi izgube živce i da odustanu da sa Srbijom grade Južni tok. To bi bilo idealno za domaće zapadnjake jer bi time sprečili približavanje Srbije i Rusije a imali bi i povod za antirusku kampanju – „eto Rusi su nas opet ostavili na cedilu“.\nNo to je verovatno jasno Putinu i njegovoj ekipi pa stoga on dolazi da da dodatnu ponudu u vidu finansijskog paketa Beogradu od nekoliko milijardi i da traži dodatne garancije da Rusija neće biti izigrana u ovom poslu veka. Ako Srbija odustane od Južnog toka to će biti ne samo izdaja svojih vitalnih ekonomskih i strateških interesa već i šamar Rusiji, što može dovesti do gubljenja jedinog partnera i saveznika. No mnogo gore od toga je što bi time Srbija pucala sebi u nogu i prestala da bude država. Rusija ima alternativni pravac izgradnje gasnog toka dok Srbija koja pristaje da se odrekne takvog sporazuma jer se to ne sviđa Vašingtonu više neće biti Srbija. Barem ne onakva kakvu smo je do sada znali.\nTags: g17, gasovod, ldp, putin, srpska napredna stranka, zorana mihajlovic milanovic, energetska bezbednost, južni tok


Dijalog Beograda i Prištine kome posreduje EU biće nastavljen sutra u Briselu u formi video konfrencije, najavila je Evropska služba za spoljne poslove.\nTo će biti prvi sastanak na visokom nivou u okviru dijaloga od 2018. godine, a nastaviće se fizičkim sastankom u Briselu 16. jula, navode u EEAS.\nU saopštenju Evropske spoljnopolitičke službe navodi se da će domaćini videokonfrencije u nedelju biti šef diplomatije EU Žozep Borel i specijalni predstavnik EU Miroslav Lajčak.\nDodaje se da će se video putem u konferenciju iz Beograda uključiti predsednik Srbije Aleksandar Vučić, a iz Prištine premijer Avdulah Hoti.\nDijalog će početi u 10 časova. Šef diplomatije EU Borel će se obratiti kratkom izjavom pred početak konferencije, a specijalni predstavnik Lajčak će izjavom sumirati konferenciju na kraju sastanka oko 15 časova, navodi u saopštenju EEAS.\nIzjave i video sastanak će biti obezbeđeni putem Evropskog audiovideo servisa pošto je medijima ograničen pristup EU institucijama zbog mera protiv COVID19.\nVIDEO: Težak razgovor na samitu, Merkel i Makron korektni\nVučić: Težak razgovor na samitu, Merkel i Makron korektni\nNEKO NA KVADU, NEKO NA TOBOGANU Ovako političari provode vrelo nedeljno popodne (FOTO, VIDEO)\nPredsednik Jedinstvene Srbije Dragan Marković Palma obišao je danas radove na nekoliko gradilišta na teritoriji Jagodine.\nMiloš Jovanović o blokadi novog parlamenta i pejntbol puškama: DSS se neće baviti "detinjarijama"\nPredsednik Demokratske stranke Srbije (DSS) Miloš Jovanović izjavio je večeras, povodom poziva pojedinaca za sprečavanje održavanja sednice novog parlamenta, u kojima se pominju "pejntbol-puške", jaja i paradajz, da su problemi isuviše ozbiljni da bi se, kako kaže, na taj način bavili politikom.\nČetvrto veče protesta, nakon sukoba ekstremista huligani su probili zaštitnu ogradu i popeli se na skupštinsko stepenište, a zatim su pokušali da upadnu u zgradu Narodne Skupštine.\nOpozicioni poslanik i nekadašnji član Dveri Srđan Nogo, ne odustaje od protesta pred Domom Narodne skupštine od 7. jula, a večeras je sve šokirao pucanjem na parlament iz puške za pejnt-bol!


► Novi Sad: Otkrivena spomen-ploča Mladenu Bratiću, burne rekacije javnosti\nMirović je izjavio "da se reč vojska izgovara sa toliko poštovanja, jer se njome misli na hrabrost, sigurnost, zaštitu i mir".\nOn je rekao da se oružane snage Srbije, uključujući i Prvu brigadu Кopnene vojske, iz dana u dan modernizuju i opremaju, a da država o njenim pripadnicima vodi sve veću brigu.\nOtkrivanje spomen ploče general-majoru Mladenu Bratićuje izazvalo je buru u javnosti i na društvenim mrežama, gde su građani Novog Sada, nevladine organizacije i političke partije izrazili negodovanje, jer je u pitanju Bratić, general-major i komandant Novosadskog korpusa nekadašnje Jugoslovenske narodne armije.\nPredsednik Srbije Aleksandar Vučić ocenio je danas u Ženevi da Hrvatska preuveličava značaj postavljanja spomen-ploče Bratiću, koji je komandovao napadom na Vukovar, dok, kako je rekao, širom Hrvatske postoje ulice nazvane po ideologu ustaškog pokreta Miletu Budaku.\nHrvatski premijer Andrej Plenković je pre toga u Ženevi najavio da će Hrvatska uputiti Srbiji protestnu notu zbog otkrivanja spomen-ploče Bratiću.\nMinistarstvo spoljnih poslova Srbije je danas saopštilo da ne vidi ništa sporno u postavljanju spomen-ploče generalu JNA Mladenu Bratiću u novosadskoj kasarni jer je Bratić poginuo 1991....


Zbog hladnoće i kašnjenja grijne sezone skraćen nastavni čas u zeničkim školama – Školski.ba\nSve ide iz porodice: Pet nepristojnih navika u ponašanju koje...\nŠkola na Šipu bit će otvorena 1. novembra, započeo tehnički...\nZbog hladnoće i kašnjenja grijne sezone skraćen nastavni čas u zeničkim školama\nGrijanje je trebalo početi 1. oktobra, ali radijatori nisu topli uprkos kišovitom vremenu i naglom padu temperature.\nMinistarstvo se, napominje, na ovakav potez odlučilo zbog niskih vanjskih temperature zraka te zbog činjenice da još uvijek nije počela grijna sezona u tom gradu. – Odluka će važiti do daljnjeg, odnosno do početka grijene sezone. Nema naznaka da će se u narednim danima poboljšati vrijeme, kao ni da će početi grijna sezona pa sam ovu odluku donio zbog zaštite zdravlja djece i osoblja škola.\nTrenutno nismo u situaciji da potpuno obustavimo nastavu, ali ukoliko loše vrijeme potraje te ne počne grijanje školskih prostora koji su na sistemu daljinskog girjanja u Zenici, nije isključeno da se odlučimo i na online model nastave- najavljuje Kozlić. On dodaje da, koliko ima informaciju, u ostalim gradovima nema problema s grijanjem školskih prostorija.\n– Imamo nekoliko škola u kojima je u toku izmjena stolarije pa sam dao dozvolu da nastavni proces organiziraju u skladu s mogućnostima. Imamo i situaciju u Prvoj osnovnoj školi Zavidovići, gdje je u toku zamjena kotlovnice, odnosno prelazak sa grijanja na ugalj na grijanje na pelet. Ministarstvo je osiguralo novac za zamjenu kotlovnice, ali izvođač radova kasni. Vidjet ću kakav će zahtjev uputiti direktor te škole, ali i njima ćemo dati saglasnost da nastavni proces organizuju prema mogućnostima, reako je Kozlić.\nGrijanje u tom gradu, a po zaključku Gradskog vijeća Zenica, trebalo je početi 1. oktobra, ali radijatori nisu topli uprkos kišovitom vremenu i naglom padu temperature. Temperatura zraka u Zenici je osam stepeni Celzijusa.


Balkan i izbeglice - CEOPOM Istina\nAutor: Andrej Koribko\nBalkan i izbeglice\nNaslovna / Politika i društvo / Balkan i izbeglice\nKategorija: Politika i društvo / Objavljeno: 13/11/2015, 13:48\nIzjava slovenačkog premijera Mira Cerara protutnjala je Balkanom kad je na konferenciji za novinare upozorio:\n„Ako se migrantska kriza ne bude adekvatno kontrolisala, kao što je to dogovoreno na samitu u Briselu, postoji mogućnost sukoba među zemljama Zapadnog Balkana. Moguće je da bi manji konflikt prouzrokovao širu reakciju zbog izuzetno teške prošlosti (regiona), zbog čega je vrlo važno da ovu krizu rešavamo zajedno, a ne svako pojedinačno.“\nIzgleda da svi znaju da se nešto loše događa, i bes i nemir ponovo lebde nad regionom, podsećajući na atmosferu iz 1991. godine. Od Slovenije do Makedonije svaka članica bivše SFRJ prožeta je sopstvenom destabilizacijom, koju „izbeglička kriza“ samo pogoršava. Baš kao i na krizu 1991, i na ovu utiču spoljne sile. Međutim, za razliku od te godine, 2015. ne mora biti godina erupcije sukoba. Moguće je povući balkanske države sa litice ne bi li se održao mir.\nUNIPOLARNOST PROTIV MULTIPOLARNOSTI\nU istoriji Balkana posle 1999. godine dešava se zapadni prodor ka jugu Zapad (Drang nach Suden) posredstvom NATO i EU. Slovenija i Hrvatska već su u obema organizacijama, dok je hrvatsko-muslimanski entitet Bosne i Hercegovine poluprotektorat Zapada. Sa druge strane, Republika Srpska, Makedonija, Crna Gora i Srbija i dalje su van čeljusti ovog bloka. Zato bitna razlika, koja definiše region, jeste podela na unipolarni deo Balkana pod kontrolom NATO, i Centralni Balkan, koji je slobodan.\nMeđutim, razlike se tu ne završavaju, zato što je centralni deo Balkana mesto megaprojekata multipolarne Rusije i Kine. Rusija bi volela da izgradi gasovod Balkanski tok – što je zapravo sveobuhvatniji geografski opis Turskog toka – koji bi išao kroz Makedoniju i Srbiju, dok Kina želi da napravi sistem brzih železnica „Balkanski put svile“, koji bi se protezao od grčke luke Pirej do Budimpešte, a imao bi i svoje tranzitne tačke u Skoplju i Beogradu. To je sve dovelo do očitih tenzija sa SAD, koje odlično razumeju da bi ispunjenje ovih komplementarnih projekata označilo kraj njihove kontrole nad Centralnim Balkanom (a samim tim i nad celim regionom). To je razlog zašto SAD na Balkanu pokušavaju da otvore Pandorinu kutiju.\nAko SAD ne mogu da stave Balkan pod svoju čizmu, onda će slomiti region u pokušaju da ga opet osvoje, baš kao što su to učinili i 1991, kad su shvatili da ne mogu da kontrolišu celu Jugoslaviju. Asimetričnim katalizatorom su nameravali da izazovu unutrašnje tenzije i nastave dalje sa „izbegličkom krizom“, koja je zapravo veštački napravljen i vrlo politizovan virus, koji je zarazio stabilizacione faktore u svakoj balkanskoj državi (baš kao što je i „nezavisnost“ ranije učinila svoje). Pored ovog problema, svaka od zemalja se suočava sa sopstvenim izazovima ili donošenjem odluka koje ionako drmaju Balkan.\nOva alpska republika zapretila je da će zatvoriti granicu sa Hratskom, što izaziva zabrinutost komšija kuda da preusmere tok izbeglica. Takođe postoji mogućnost da se imigranti pretvore u nekontrolisanu rulju kako se budu približavali Austriji i Šengenskoj zoni, a paljenje šatora kao pokazatelj nestrpljenja pre dve nedelje bio je uznemirujući presedan.\nPrateći primer svog nekadašnjeg imperijalnog hegemona iz Budimpešte, i Zagreb je odlučio da napravi ogradu na granici sa Srbijom, što dodatno pojačava utisak Srba da ih zatvaraju u kutiju i nevoljno postaju kamp za migrante. Što je još gore, Hrvatska kupuje višecevne raketne sisteme (MLRS) dometa balističkih raketa do 300 kilometara, zbog čega je Srbija prisiljena da nađe simetričan odgovor.\nOsim činjenice da se nalazi u neizbežnoj trci u naoružanju sa Hrvatskom, Srbija se bori sa asimetričnom agresijom i ulaskom Kosova u Unesko. Kosovski Albanci su u protekle dve decenije brutalno rušili srpske crkve, groblja i druge kulturne spomenike, i za Srbiju, Rusiju i druge zemlje koje se sa prezirom sećaju toga, bilo je neprihvatljivo da UN „legitimizuju“ zločine istorijskog razaranja, slilne onim koje čini Islamska država.\nIslamizacija društva pod pokroviteljstvom Turske i zalivskih zemalja dovela je do društvene polarizacije, baš kao što je učinila i britanska rezolucija u UN o Srebrenici, kojom se pokušalo prebacivanje sve krivice na Republiku Srpsku. Rusija je odgovorno stavila veto na ovu meru, ali ovaj lukav potez Velike Britanije inicira veći cilj Zapada i hrvatsko-muslimanskog entiteta, a to je jednostrana revizija Dejtonskog sporazuma i eliminacija Republike Srpske.\nNarodna revolucija se rasplamsala protiv korumpiranog i dugotrajnog vladara, čija je ambicija da njegova zemlja uđeu NATO. Nažalost, protesti su naišli na neopravdanu i prekomernu brutalnost države protiv demonstranata, opozicionih članova skupštine, pa i novinara. Kako se bude približavao decembarski rok za mogući prijem ove zemlje u NATO, Crna Gora će se sve intenzivnije suočavati sa protestima i odmazdom države.\nOva zemlja je i dalje pod pretnjom hibridnim ratom, budući da scenariji obojene revolucije i albanskog terorizma i dalje ostaju mogući u doglednoj budućnosti. Suština problema je što se politička kriza raspaljuje oklevanjem prozapadne „opozicije“ da poštuje prvobitne uslove iz sporazuma, postignutog ovog leta. Zoran Zaev i Ali Ahmeti žestoko pokušavaju da izazovu etnički i socijalni razdor, koji bi doveo do hibridnog rata, negde oko vanrednih izbora u proleće.\nTri suštinska problema na Balkanu trenutno su „izbeglička kriza“, trka u naoružanju između Srbije i Hrvatska – koju je Amerika otvorila – i hibridni rat u Makedoniji. Evo kako to može biti rešeno.\nMAKEDONSKA ŽICA I ALBANSKI ZAOKRET\nSvim balkanskim zemljama u interesu je da zaustave protok migranata i u tom cilju je najbrži i najneupadljiviji metod da ulože sredstva u gradnju žice na granici Makedonije i Grčke. Albanski premijer Edi Rama je prošle nedelje upozorio na mogućnost preusmeravanja migrantske rute na Albaniju zbog kratkih Otrantskiih vrata, kojim je more deli od Italije. Od trenutka kada se obezbedi grčko-makedonska granica, izbeglice će prestati da idu starom rutom, i krenuće mnogo udobnijom albanskom prečicom.\nObnavljanje jedinstva među bivšim jugoslovenskim republikama skoro je nemoguće, čak i u nekom multilateralnom smislu. Međutim, možda bi najpragmatičnije rešenje bila podregionalna integracija unutar zemalja Centralnog i Zapadnog Balkana ne bi li se smirile tenzije među komšijama. Srpski i hrvatski konzervativci su se odlučili za različite puteve – jedni se približavaju Rusiji, drugi SAD. Budući da se ne može puno uraditi u prekidu trke u naoružanju, možda je najpragmatičnije što mogu da urade to da konsoliduju i ojačaju postojeće partnerstvo.\nMakedonci su ponosno pokazali ostatku sveta kako se obojene revolucije mogu pobediti ukoliko patriotski orijentisano građanstvo stane u odbranu državnog suvereniteta i usprotivi se zaverama skovanim u inostranstvu. Njihova politička svest i razumevanje globalnog konteksta krize koja im se desila bili su oružje kojim su se oduprli pokušaju destabilizacije, i taj model otpora je podstakao multipolarne elemente u Crnoj Gori. Stoga, demokratska bezbednost, čuvanje i jačanje istinske volje u narodu – kao što se vidi u Makedoniji i Crnoj Gori – biće ključni faktor u određivanju toga da li će Centralni Balkan ostati slobodan ili će se pretvoriti u zapadni feud.\nPreveo – Andrej Cvijanović\nOstavite komentar na Balkan i izbeglice


Otkazani najavljeni protesti\nFederalni ministar za pitanja boraca i invalida odbrambeno-oslobodilačkog rata Salko Bukvarević i član Kolegija Doma naroda u Parlamentu FBiH Osman Ćatić su se u Konjicu sastali s Koordinacijom boračkih udruženja i saveza u FBiH.\nNa sastanku je raspravljano o najavljenom protestnom okupljanju određenih boračkih kategorija 26. 9.2016. godine pred zgradom Vlade Federacije BiH u Sarajevu.\nPovod za protestno okupljanje je zahtjev Koordinacije za izmjene Zakona o prijevremenom i povoljnijem penzionisanju pripadnika odbrambeno-oslobodilačkog rata.\nNakon višesatnog sastanka, sekretar Koordinacije Husein Šabić je pročitao saopćenje za članstvo i javnost, u kojem se kaže:\n„Uvažavajući trenutnu situaciju u Bosni i Hercegovini i nakon sastanka s ministrom Bukvarevićem i delegatom u Domu naroda Osmanom Ćatićem, Predsjedništvo Koordinacije vas obavještava da se protesti koji su bili najavljeni za ponedeljak, 26.9.2016. godine, prolongiraju do daljnjeg, odnosno do završetka sastanka Koordinacije s predstavnicima izvršne i zakonodavne vlasti koji je zakazan za 13.10.2016. godine“, saopćeno je iz Federalnog ministarstva za pitanja boraca i invalida odbrambeno-oslobodilačkog rata.


'Plava Unija': "Vazalna uprava čuva mesto Terziću!" - Sportske.net\n'Plava Unija': "Vazalna uprava čuva mesto Terziću!"\nIzvor: Sportske.net, blueunionbelgrade.com\nNajvatrenije pristalice OFK Beograda okupljene oko grupe "Plava Unija" oglasile su se zvaničnim saopštenjem povodom dešavanja na jučerašnjem meču sa Voždovcem i aktuelnim stanjem u klubu.\nSL - Evrogolovi na Banjici, "prelaz" na Karaburmi!OFK Beograd: "Medijske spekulacije nanose štetu klubu"Bravo Vošo, ajmo sad na SL!SL - Rezultati i tabela posle 2. kolaSL - Kec u Nišu!\nNavijači OFK Beograda okupljeni oko grupe "Blue Union" ili "Plava Unija" nastavili su protest protiv čelnika kluba započet u drugom kolu domaće Superlige.\nOgorčeni dešavanjima na utakmici prvog kola Superlige kada je OFK Beograd nakon vođstva od 2:0 na poluvremenu doživeo poraz od Crvene zvezde rezultatom 2:6 navijači su rešili da se bore protiv aktuelne garniture koja vodi klub sa Karaburme.\n"Kao što smo u Nišu, nakon utakmice protiv FK Crvena Zvezda, stavili do znanja srpskoj javnosti, rešeni smo da se borimo protiv svih onih koji narušavaju ugled našeg kluba! Branimo Beograd od onih koji se bave lažima, manipulacijama i podvalama, a direktno rade u interesu rivalskih klubova" stoji u saopštenju "Plave Unije".\nKako se navodi u saopštenju koje je objavljeno na zvaničnom sajtu navijačke grupe "Plava Unija", aktuelno rukovodstvo OFK Beograda čuva mesto Zvezdanu Terziću koji i dalje vlada iz senke.\nZbog zahteva da članovi Upravnog odbora podnesu ostavke članovima "Plave Unije" u subotu je bilo zabranjeno da uđu na "Omladinski stadion", dodaje se u saopštenju.\n"Trenutna, vazalna, uprava OFK Beograda, sa aktuelnim predsednikom Drakčetom Dimitrijevićem na čelu, koja samo 'čuva mesto', sada generalnom direktoru FK Crvena Zvezda, a 'vladaru iz senke' u našem klubu, Zvezdanu Terziću, juče je pokušala da nas spreči da udjemo na Omladinski stadion" stoji u saopštenju.\nJužna tribina stadiona na Karaburmi u subotu je bila prazna ali je zato deo navijača uspeo da uđe na severnu tribinu sa pristalicama Voždovca i da istakne transparent "Uprava napolje".\nPored toga, deo navijača je iza južne tribine istakao transparent "Izdaja" čime je nastavljena borba protiv rukovodstva koje se trenutno nalazi na čelu OFK Beograda a koje je očigledno izgubilo poverenje navijača posle svega što se dogodilo na Vračaru.


OSM Televizija - Vučić i Rama zajedno u tv emisiji\nVučić i Rama zajedno u tv emisiji\nPremijeri Srbije Aleksandar Vučić i Albanije Edi Rama suočiće stavove u emisiji regionalne TV produkcije "Okruženje" koja se emituje u pet zemalja, a Radio-televizija Srbije će je prikazati 31. avgusta.\nEmisija u trajanju od 60 minuta biće snimljena u bečkom studiju tokom Druge konferencije o zapadnom Balkanu, a učestvovaće i generalni sekretar Savjeta za regionalnu saradnju Goran Svilanović, saopštila je produkcija "Okruženje", a prenosi Radio-televizija Srbije.\nSamit u Beču dio je Berlinske inicijative koju je prošle godine ustanovila njemački kancelar Angela Merkel.\nNa samitu će delegacije svih zemalja zapadnog Balkana, Austrije, NJemačke i EU 27. avgusta razgovarati o problemima i izazovima pred kojima se nalaze zemlje regiona.\nVučić u Istočnom Sarajevu za 10.9.Nedelja\nBećirović izvrijeđao predsjednika Srbije\n"Ne idem u Sarajevo da jedem ćevape, nego da razgovaram o budućnosti zapadnog Balkana"\nSputnjik: Nikolić odlučio da se kandiduje za predsjednika; Vučić bez komentara\nJoš iz iste kategorije: « Protesti zbog produženja pritvora Oliveru Ivanoviću Vučić dao punu podršku pritvorenom lideru SDP-a »


Beta 13. januara 2018. 15:10\nNačelnik Generalštaba Vojske Srbije Ljubiša Diković rekao je da je Srbiji potreban sistem koji može da vodi protivvazduhoplovnu borbu na daljinama većim od 400 kilometara.\n„Rano je govoriti o konkretnom rešenju, razmatra se više sistema, ne samo S-300, ali mi smo jasno iskazali da nam treba sistem koji može da vodi protivvazduhoplovnu borbu na daljinama većim od 400 kilometara“, rekao je Diković za emisiju „Dozvolite…“ na RTS-u.\n„Nastavićemo sa realizacijom projekta ‘1.500’ i ‘1.500 plus’. Počećemo modernizaciju tenka M-84 i borbenog vozila pešadije, kako bismo poboljšali domet, zaštitu i probojnost“, rekao je Diković i dodao da će se unaprediti sposobnosti Ratnog vazduhoplovstva i protivvazduhoplovne odbrane.\n„Zaokružićemo sposobnosti naše lovačke avijacije za zaštitu vazdušnog prostora. U planu je da se vojska u 2018. godini opremi helikopterima H-145M iz ‘Erbasovog’ programa sa sistemom naoružanja koje smo mi tražili, a odobrena je i nabavka šest transportnih helikoptera Mi-17“, kazao je Diković.\nDiković nije želeo da komentariše postupak američkih vlasti koje mu nisu izdale vizu za posetu SAD.\nMinistarstvo odbrane Srbije saopštilo je ranije da general Diković očekuje obrazloženje od američke ambasade.\nKomentarišući greške u reformi sistema odbrane do 2012. godine Diković je rekao da te dogadjaje ne treba posmatrati van konteksta dešavanja.\n„Imali smo mi vrsne generale na čelu vojske, generala Ojdanića, generala Pavkovića, generala Krgu, generala Miletića i da ne nabrajam dalje. Sve su to vrsni generali koji su, siguran sam, radili najbolje moguće u datim uslovima“, istakao je Diković.\nOn je ocenio i da su u tom periodu ključne odluke donete van vojske i poštovanja struke „uz prisustvo mentora“ koji su imali odlučujuću ulogu u opremanju, organizaciji i sastavu vojske, kao i da je zapostavljeno razvijanje nacionalnih sposobnosti Vojske Srbije.\n„Novac od prodaje naoružanja koje je postalo višak posle rasformiranja jedinica, i to u velikim količinama, najvećim delom nije potrošen za modernizaciju i za vojsku, kao što je to tada saopštavano, već je sve otišlo na drugu stranu“, naveo je načelnik Generalštaba.\nDiković je podsetio da je u tom periodu bilo i pozitivnih stvari, i izdvojio razvoj baze „Jug“ kod Bujanovca i ustupanje kasarne „Vojvoda Stepa Stepanović“ u Beogradu za stanove za pripadnike vojske.\nDiković je rekao i da su u završnoj fazi strateški dokumenti „Strategija nacionalne bezbednosti“, „Strategija odbrane“, kao i „Plan dugoročnog razvoja Vojske Srbije za narednih deset godina“, gde će se tačno definisati koje sposobnosti vojska treba da ima u narednom periodu.\n„Naravno da se razmatraju i sistemi S-300 i BUK, ali razmatramo i druge sisteme“, objasnio je Diković i dodao da još nije vreme da se govori o konkretnom rešenju.\n„Jasno smo iskazali da nam je potrebna protivvazduhoplovna odbrana koja može da vodi borbu na daljinama od preko 400 kilometara. Koji će to sistem biti, videćemo. Doneće se odluke kao što su se i do sada donosile“, naglasio je Diković.\nNačelnik Generalštaba je naglasio i da aktuelna situacija u medjunarodnim odnosima utiče na proširenje spektra potrebnih sposobnosti Vojske Srbije, da se stvari u svetu brzo dešavaju, kao i da je sve prisutnija i opasnija pretnja po bezbednost iz sajber prostora.\nKomentarišući to što u maju puni 58 godina kada mu po zakonu prestaje mu vojna služba, Dikoić je rekao da je „zakon je tu jasan i da tu nikakvih dilema nema“.\n„Ja sam vojnik ove države, svestan svega što će doći. Uz spremnost da i posle penzije budem na raspolaganju Srbiji ako za to ima potrebe“, objasnio je Diković.\nRece general da nam treba protivvazdusni sistem dometa veceg od 400km???? Izgleda da 1. General ne zna da takav sistem ne postoji jer je pvo sistem sa najvecim dometom na svetu ruski s400 koji ima domet do 400km. Dakle do 400 a ne preko. 2. General ne zna da i takav sistem sa dometom DO 400 km kosta mozda i milijardu dolara po divizionu i da Srbija sigurno to ne moze da priusti. 3. A da cak mozemo da platimo tako nesto (a ne mozemo) Rusi to jos nikom nisu isporucili a i kada isporuce to ce biti samo najpozdanijm partnerima kao sto su Indija i Kina. Srbija koja ima sporazum sa nato- om o slobodnom kretanju nato trupa na svojoj teritoriji nikada ne moze da dobije takvo oruzje (mozda jedino za 40 godina kada zastari). 4. Postavlja se pitanje sta ce Srbiji koja je u proseku siroka 200km sistem sa dometom od 400km kada za taj novac moze da se kupi veci broj sistema manjeg dometa itd. Kako god cini mi se da je general malo pobrkao loncice.


Vukčević: Za Mladićem traga 10.000 ljudi\n22. februar/veljača, 2011.\nGlavni tužilac Haškog tribunala Serž Bramerc sastao se sa zvaničnicima u Beogradu, kako bi prikupio informacije za svoj izveštaj o oceni saradnje Srbije sa ovim sudom. Bramerc je imao razgovore s predsednikom Srbije Borisom Tadićem, predsednikom Nacionalnog saveta za saradnju s Haškim tribunalom Rasimom Ljajićem i sa tužiocem za ratne zločine Vladimirom Vukčevićem.\nDo okončanja izveštaja za Savet bezbednosti UN, koji se očekuje u junu, Bramerc će još jednom posetiti Beograd.\nTužilac za ratne zločine i koordinator Akcionog tima za lociranje i hapšenje haških optuženika Vladimir Vukčević, jedini Bramarcov sagovornik u Beogradu koji se nakon razgovora obratio novinarima, rekao je da je sa glavnim tužiocem Haškog tribunala razgovarao o saradnji dva tužilaštava, radu na predmetima i o potrazi sa haškim beguncima.\nSerž Bramerc sastao se sa predsednikom Srbije Borisom Tadićem, Beograd, 22. februar 2011.\nIako je medijima izjavio da srpske vlasti nemaju pojma gde se krije Ratko Mladić, Vukčević je optimista u pogledu ishoda sledeće Bramercove posete:\n“ …kada ćemo oceniti zajednički, a nakon toga on u svom izveštaju, koji je stepen saradnje, odnosno da li Srbija ispunjava svoje međunarodne obaveze. Ja se nadam da do juna ima još dosta vremena i da će to biti dobro.”\nVukčević je odbacio Bramercove navode, iz razgovara s evropskim poslanicima, da je nedovoljan broj ljudi u Srbiji uključen u potragu za Mladićem i Goranom Hadžićem i dodao da je 10.000 ljudi faktički zaduženo za potragu za Ratkom Mladićem.\n"Bramerc se ne meša u tu operativnu metoddlogiju, niti je za to stručan. Tu su predstavnici njegovog tima koji su uključeni u rad i oni vide šta se radi, kako se radi i koliko se radi. Svaki policajac na ulici, između ostalog, ima obavezu da kada primeti lice koje iole liči na bilo kojeg haškog optuženika, da to proveri, da legitimiše lice. Svakog momenta 10.000 ljudi u Srbiji traga za haškim optuženicima", naveo je on.\nDok nema rezultata - nema ni promena\nAleksandar Radić, ekspert za pitanja bezbednosti, skeptičan je, međutim, po pitanju statistike koju iznosi tužilac Vukčević:\nRadić: Mislim da je realan broj ljudi koji sudeluje u tim poslovima merljiv brojem prstiju na rukama. Ni u kom slučaju ne može biti reč o hiljadama.\n“Razumem da je Vukčević morao da stvori jednu jaku sliku. Ali mislim da je realan broj ljudi koji sudeluje u tim poslovima merljiv brojem prstiju na rukama. Ni u kom slučaju ne može biti reč o hiljadama. Tu je reč o statistici koja se prikazuje kroz činjenicu da mi imamo organe bezbednosti. A onda prisustvo svakog od tih ljudi koji imaju pred sobom poternicu za Mladićem u njihovom svakodnevnom radu, ne znači da će to dovesti do hapšenja. Onda bismo svakog policajca, ili svakog građanina koji je video poternicu, mogli da proglasimo sudionikom potrage za Mladićem”, zaključuje Radić.\nDa li je obaveza Srbije da uloži maksimum napora u hapšenju Mladića i Hadžića, ili joj se ništa neće priznati osim njihovog hapšenja?\nBramerc: Srbija drži ključ hapšenja Mladića\n“Dugo vremena od Srbije se tražilo da uhapsi Mladića i činjenica da on bude lišen slobode je jedina koja se uvažavala. Ali zbog protoka vremena i mnogo drugih političkih zbivanja, došlo je do određenog ublažavanja koje, ipak, nije formalno. Nikad niko nije rakao – oprostićemo vam taj slučaj. Zbog toga je toliko važna Bramercova procena, jer upravo je ona merilo koliko je Srbija učinila ili nije učinila. Ne postoji precizno određena definicija – šta to znači učiniti sve što je u moći Srbije u potrazi za Ratkom Mladićem”, kazao je Radić.\nIli kako potvrđuje i sam tužilac Vukčević:\n“Dok nema rezultata, a rezultat se zna koji je - Mladić i Hadžić u Hagu, nema ni nekih promena".


Palestinci sahranili dvojicu dečaka i muškarca koji su poginuli tokom protesta\nBeta 28. jula 2018. 20:25\nHiljade ljudi prisustvovale su danas sahranama trojice Palestinaca koji su poginuli od izraelske vatre tokom protesta na granici Gaze i Izraela.\nNa jučerašnjim demonstracijama poginuli su 11-godišnji Maždi al Satari i Gazi Abu Mustafa (43) koji se kretao pomoću štaka, a danas je sahranjen i 17-godišnji Mumin al Hams koji je u medjuvremenu podlegao ranama.\nOčevidac pogibije 11-godišnjaka rekao je da je on stajao i posmatrao kako demonstranti pokušavaju da preseku žičanu ogradu na izvesnoj udaljenosti od prave pogranične ograde i da je ubijen snajperom u glavu.\nDruga žrtva, Abu Mustafa poginuo je kada su vojnci pucali na grupu Palestinaca koji su pojurili na granicu.\nLideri ekstremističkog Hamasa koji vlada pojasom Gaze predvode proteste koji se od kraja marta održavaju jednom nedeljno protiv izraelske i egipatske blokade te palestinske teritorije i za pravo na povratak na teritoriju Izraela.\nOko 140 uglavnom nenaoružanih Palestinaca poginulo je od početka protesta 30. marta, prema podacima agencije Asošiejted pres, dok Ministarstvo zdravlja u Gazi navodi da je broj žrtava premašio 150.\nMinistarstvo zdravlja u Gazi saopštilo je danas da je smrću 17-godišnjaka broj poginulih palestinskih maloletnika u prethodna četiri meseca povećan na 18.\nIzrael navodi da brani svoju granicu i optužuje Hamas da proteste koristi kao pokriće za pokušaje probijanja granice i za napade.


IRF uskoro kreće sa garantnim fondom – Bankar.me\nOctober 14, 2019 BIZNIS, Članci, CRNA GORA, SVE VIJESTI Leave a comment\n– Investiciono-razvojni fond, koji je od osnivanja do danas u crnogorsku privredu investirao blizu 998 miliona eura, uskoro kreće sa garantnim fondom, odnosno realizacijom garantnih šema. Namijenjene su onim biznis idejama i preduzetnicima koji su na samom početku i koji imaju sve uslove za realizaciju projekta, a ne mogu u potpunosti obezbijediti kolateral, najavio je u intervjuu Pobjedi predsjednik Odbora direktora IRF-a dr Zoran Vukčević.\n– IRF se trudi, iz godine u godinu, da kroz svoje djelovanje direktno daje podsticaj rastu investicione aktivnosti i kreiranju konkurentnih uslova na tržištu koji motivišu pojedince, preduzetnike, kao i upravljačke strukture preduzeća da osmišljavaju nove ideje za osnaživanje svog poslovanja. Osim toga, kreiranjem diversifikovanog portfolija kreditinih linija, kao i adekvatnog edukativnog programa, daje se direktna podrška kreiranju i realizaciji novih preduzetničkih ideja, a samim tim i novom zapošljavanju – kaže Vukčević.\nVUKČEVIĆ: Sveobuhvatan pristup analizi prioriteta crnogorske privrede usmjerava investicionu aktivnost IRF-a. Naši prioriteti su razvoj preduzetništva kroz podršku posebnim ciljnim grupama – mladi, početnici, žene, visokoškolci, tehnološki viškovi, individualni poljoprivredni proizvođači. Na listi prioriteta je i rast i razvoj mikro, malih, srednjih i velikih preduzeća sa posebnom pažnjom na: ulaganja u prioritetne sektore ekonomije, održavanje i/ ili poboljšanje likvidnosti, podsticaj konkurentnosti crnogorskih proizvoda/usluga na drugim tržištima, diversifikaciju crnogorske ekonomije, podrška realizaciji green field i brown field investicija, podršku infrastrukturnim projektima, projektima od ekološkog, lokalnog i državnog značaja i projektima iz oblasti energetike i energetske efikasnosti. Naravno, visoki prioritet je ravnomjeran regionalni razvoj.\nPOBJEDA: Hoće li u narednoj godini biti poboljšani uslovi kreditiranja u dijelu kamata, grejs perioda… Da li će biti beskamatnih kredita za posebne grupe?\nVUKČEVIĆ: Planom za iduću godinu zadržaćemo isti trend uspješnosti poslovanja i nastaviti sa povoljnim uslovima kreditiranja. Biće obezbijeđena i sredstva za ciljne grupe kojima se nude i beskamatne kreditne linije – za visokoškolce, tehnološke viškove i start-ap biznise gdje su nosioci žene. Biće razvijene garantne šeme, nastojaćemo da mladim ljudima budu dostupna finansijska sredstva, da kroz svoje djelovanje direktno doprinesemo podsticanju kreiranja novih potencijala, unapređenju postojećih, otvaranju novih radnih mjesta i kreiranju konkurentnih uslova na tržištu, a radićemo i na rješavanju problema likvidnosti preduzeća.\nPOBJEDA:Kakvi su rezultati u dijelu stvaranja uslova za veće zapošljavanje?\nVUKČEVIĆ: IRF u skladu sa svojom poslovnom politikom i te kako vodi računa na koji način će plasirati sredstva, a u prilog tome govori i rezultat: procenat loših plasmana (NPL) na kraju 2018. godine je 1,8 odsto kada su u pitanju dani kašnjenja, a 3,7 odsto po klasifikaciji CBCG. U strukturi NPL-a najčešće učestvuju poljoprivrednici, ali mi ipak uspješno obavljamo finansiranje ovih projekata u saradnji sa Ministarstvom poljoprivrede. Banke ne žele da finansiraju poljoprivredne proizvođače, upravo iz razloga jer je ovo najrizičnija ciljna grupa. Stručne službe IRF-a konstantno prate klijente – prije, u toku i nakon realizacije investicije, što nam pomaže da održavamo stalni kontakt i djelujemo preventivno, u slučaju gdje za to ima potrebe i na taj način sprečavamo nastajanja mogućih problema u preduzećima i doprinosimo podršci i razvoju biznisa. Dakle, posvećeni smo svakom projektu pojedinačno i pratimo sve faze njegove realizacije. Suština naše poslovne politike jeste realizacija biznis ideje, jer samo u toj varijanti preduzetnik je u mogućnosti da redovno izmiruje svoje obaveze – plaća fakture prema dobavljačima, redovno plaća poreze državi i uredno izmiruje svoje kreditne obaveze.\n(Cijeli intervju čitajte u Pobjedi)\nPOJMOVIgarantni fond IRF Zoran Vukčević IRF\nPrevious Montenegro Airlines smanjuje gubitak, dati šansu menadžmentu\nSljedeći Nakon dvije nedjelje pada, ponovno porasle cijene nafte


Dan online - Ekonomija: Fokusirati se na razvoj malog i srednjeg biznisa - 2017-05-19\nEkonomija NA SASTANKU GUVERNERA SA PREDSTAVNICIMA SB OCIJENJENO Fokusirati se na razvoj malog i srednjeg biznisa\nEkonomsku politiku treba kreirati tako da oslobodi ogromne potencijale rasta kojima raspolaže Crna Gora i fokusirati se na razvoj mikro, malog i srednjeg biznisa, ocijenili su predstavnici Centralne i Svjetske banke na jučerašnjem sastanku.\nGuverner Radoje Žugić sastao se juče sa potpredsjednikom SB za Evropu i Centralnu Aziju Kilirom Milerom, kojeg je upoznao sa osnovnim ekonomskim indikatorima i stanjem u finansijskom sektoru, planovima i aktivnostima CBCG vezanim za snaženje finansijske stabilnosti.\n– Treba se fokusirati, pored ostalog, na razvoj mikro, malog i srednjeg biznisa, koji će doprinijeti otvaranju novih radnih mjesta, unapređenju kvaliteta života građana i, posledično, izdašnijim budžetskih prihodima – navedeno je u saopštenju CBCG.\nBilo je riječi i o mogućnosti ugovaranja programa budžetske podrške za Crnu Goru, te aktivnostima i mjerama koje je potrebno realizovati u pravcu konkretizacije aranžmana. Žugić je rekao da će CBCG, u dogovorenim rokovima, realizovati sve aktivnosti iz svoje nadležnosti, koje se prvenstveno odnose na dalje snaženje regulatornog okvira, procjenu kvaliteta aktive, uvođenje evropskih standarda i implementaciju najboljih praksi, te da će, na taj način, dati puni doprinos postizanju dogovora o programu budžetske podrške.\nMiler je, kako je navedeno, pozdravio smanjenje učešća nekvalitetnih kredita u ukupnoj aktivi banaka, koje je zabilježeno poslednjih godina.\n– Fiskalna stabilnost, sa jedne strane, i snažan i otporan finansijski sektor, sa druge, ključni su elementi za izgradnju i jačanje povjerenja u kreditnu sposobnost zemlje, kao i za uvođenje komponente predvidljivosti, što, dalje, daje snažan podsticaj ubrzanju ekonomskog rasta – kazao je Muller.


URA predlaže privremeno ukidanje PDV-a za ljekove, brašno, ulje, hljeb, šećer.. – Bankar.me\nMarch 28, 2020 CRNA GORA, MAKRO, SVE VIJESTI Leave a comment\n– Predlažemo da se osnovne životne namirnice, poput mlijeka, brašna, hljeba, masti, ulja i šećera, kao i svih ljekova (uključujući i ljekove koji se upotrebljavaju u veterini), oporezuju po stopi od 0%, za vrijeme trajanja krize izazvane Korona virusom. Uvođenjem tih, privremenih mjera, značajno bi se ublažili finansijski problemi brojnih građana i uvećala njihova kupovna moć, šta je od posebnog značaja tokom trajanja ove zdravstvene krize. Takođe, usvajanjem ovih mjera spriječilo bi se i uvećanje cijena navedenih proizvoda, koje je nažalost uočeno u brojnim crnogorskim opštinama – ukazali su u pokretu URA.\nURA je istakla da se navedeni proizvodi obračunavaju po sniženoj stopi od sedam odsto, zbog čega bi privremeno umanjenje navedene stope PDV-a “bilo malo odricanje države, a velika pomoć najugroženijim građanima Crne Gore“.\n– Finansijska situacija brojnih porodica u Crnoj Gori je, nažalost, i bez pojave Korona virusa izuzetno teška. Desetine hiljada naših sugrađana/ki su u stanju socijalne potrebe, dok oni sa minimalnim zaradama ili jako niskim penzijama jedva “sklapaju kraj sa krajem“. Zbog toga bi uvođenje ovih mjera i privremeno umanjenje cijena osnovnih životnih namirnica i ljekova predstavljalo čin solidarnosti sa onima koji su najugroženiji i kojima je pomoć države danas najpotrebnija – saopštili su iz pokreta URA.\nPOJMOVIkoronakriza koronavirus crna gora URA\nPrevious Banke i klijenti na istom zadatku\nSljedeći Amerika počinje neograničeno da štampa dolare


Rekonstrukcija stadiona u Subotici | SerbianForum\nRekonstrukcija stadiona u Subotici\nRekonstrukcija gradskog stadiona u Subotici biće završena do kraja oktobra, najavio je danas član Gradskog veća zadužen za sport Nemanja Simović.\nOn je zajedno sa gradonačelnikom Subotice Modestom Dulićem obišao radove na sanaciji zapadne tribine stadiona, vredne tri miliona dinara, koje izvodi subotička "SMB gradnja".\nSimović je podsetio da su radovi na sanaciji zapadne tribine najavljeni 30. avgusta, da podrazumevaju postavljanje nove betonske podloge na oba krila zapadne tribine, te da bi trebalo da budu završeni do kraja oktobra.\n- Rekonstrukcija stadiona je naš prioritet, nakon što smo igradili zatvoreni bazen i stonoteniski centar, rekontruisali terene u Prvomajskoj ulici i u Dudovoj šumi. Mislim da će svi posetioci stadiona u narednim danima svedočiti tome da on dobija sve lepši izgled -rekao je Simović.\nGradonačelnik Subotice Modest Dulić izjavio je da se nakon radova na sanaciji dva krila zapadne tribine, planira i postavljanje stolica, koje zavisi od Fudbalskog saveza Srbije, zatim će uslediti radovi na severnoj, a potom i južnoj tribini, koje će biti takođe sanirane, ali neće biti postavljene stolice, pošto je to prostor rezervisan za najvatrenije navijače.\nPrema njegovim rečima, u perspektivi je i postavljanje reflektora.\n- Na ovaj način stvorićemo preduslove da klubovi sva domaćinstva, kada su u pitanju evropska takmičenja, sprovode u skladu sa propisima, kao i to da se ne desi skandal da muški i ženski fudbalski klubovi Spartak utakmice nacionalnog prvenstva igraju van Subotice - rekao je Dulić.\nNa Gradskom stadionu u Subotici svoje mečeve, kao domaćini, igraju Spartak Zlatibor voda i ženski fudbalski klub Spartak.\nRekonstrukcija stadiona usledila je nakon najava iznetih od strane fudbalskih zvaničnika tokom leta da se u Subotici, zbog stanja stadiona, neće moći igrati mečevi najjačeg domaćeg fudbalskog takmičenja za muškarce, odnosno žene.


Predsednik: U Njujorku sam dobio podršku svetskih lidera za dijalog između Kosova i Srbije. - Novosti i Događanja - Predsednica Republike Kosovo - DR VJOSA OSMANI - SADRIU\nPredsednik: U Njujorku sam dobio podršku svetskih lidera za dijalog između Kosova i Srbije.\nNjujork, 27. septembar, 2018. godine – Predsednik Republike Kosovo Hashim Thaçi, u okviru godišnje sesije Generalne skupštine Ujedinjenih nacija, održao je sastanak sa visokom predstavnicom Evropske unije za spoljne poslove i politiku bezbednosti, Federicom Mogherini.\nPredsednik Thaçi i visoka predstavnica EU Mogherini razgovarali su o poslednjoj fazi dijaloga između Kosova i Srbije.\nPredsednik Thaçi je još jednom potvrdio spremnost kosovske stranke na dijalog i postizanje konačnog pravno obavezujucÌeg sporazuma.\n“Nakon učlanjenja Crne Gore u NATO, kao i sporazuma između Grčke i Makedonije, stvoren je istorijski trenutak za postizanje sporazuma između Kosova i Srbije, koji bi jednom zauvek rešio sporove i stvorio jasnu perspektivu učlanjenja u EU”, rekao je predsednik.\nŠef države je naglasio da je ovih dana na mnogobrojnim održanim sastancima sa predstavnicima raznih država u Njujorku, dobio punu podršku za postizanje sporazuma između Kosova i Srbije, kao preduslova za trajni mir na Balkanu.\nS druge strane, Federica Mogherini je najavila dinamiku dijaloga i ponudila svoju podršku kao i podršku EU u olakšavanju ovog teškog ali neophodnog procesa za otvaranje perspektive za obe zemlje u EU.\nPredsedink Thaci je nastavio sa mnogobrojnim sastancima sa svetskim liderima, koji učestvuju na godišnjoj sesiji Generalne skupštine UN.


ALUMIL SUPREME S91: Vrhunski aluminijumski sistem u svetu pasivnih kuća - GRENEF\nALUMIL SUPREME S91: Vrhunski aluminijumski sistem u svetu pasivnih kuća\nSUPREME S91 (Hi verzija) je sertifikovan od strane „Instituta pasivnih kuća“ sa najboljim koeficijentom toplotne izolacije. Tako je još jednom ALUMIL dokazao da je vodeća kompanija koja se fokusira na inovacije i zelenu gradnju. Tražena Uw vrednost je bila 0,71 W/m2K i ALUMIL je zauzeo prvo mesto u svetu, što je velika čast za ALUMIL kao grčku multinacionalnu kompaniju koja nadmašuje jaku konkurenciju.\nSUPREME S91 (Hi verzija) je sertifikovan od strane „Instituta pasivnih kuća“\nPasivne kuće, sa energetskom autonomijom i ekološkim funkcijama, budućnost su u građevinskoj industriji i naša kompanija će biti deo nje. Više od jedne decenije razvijamo sisteme za pasivne kuće, zasnovane na održivom razvoju i kružnoj ekonomiji. Prepoznati smo kao visokocenjena kompanija angažovana na međunarodnim zahtevnim projektima, poput upravne zgrade Google-a u Njujorku. Vredi napomenuti da je naša kompanija bila prva grčka korporacija koja je pre nekoliko godina dobila sertifikat pasivne kuće za sitem SUPREME S91.\nU ALUMIL-u ne postavljamo ograničenja za svoje tehničko znanje. Razne nagrade donose radost svakom članu naše organizacije i daju nam hrabrost da i dalje razvijamo sisteme koji će nas činiti ponosnim i koji će poboljšati svakodnevni život ljudi širom sveta.\nALUMIL Projektni biro – izložbeni salon\nMilutina Milankovića 11b, GTC Square, 11070 Novi Beograd\nT. +381 11 614 92 10, +381 11 614 92 11\nPrivode se kraju radovi na renoviranju Savskog trga\nKamen po kamen-uspomena!\nDa li ste se i vi kao klinci igrali nečim …\nNameštaj inspirisan pričom o zlatokosi i tri medveda\nKolekcija nameštaja francuskog dizajnera Pjera Jovanoviča, inspirisana je svetom bajki… …


Edin Koljenović, Podgorica: Mladi ne žele da budu zarobljenici prošlosti – Okruženje\nEdin Koljenović, Podgorica: Mladi ne žele da budu zarobljenici prošlosti\nHome|Hronika okruženja|Edin Koljenović, Podgorica: Mladi ne žele da budu zarobljenici prošlosti\nPoslednje istraživanje pokazalo je da je oko 70 % mladih razmišljalo o trajnom odlasku iz Crne Gore. I u Crnoj Gori kao i svuda u regionu mladi sve manje spremni da čekaju neko bolje vrijeme.\nRegion Zapadnog Balkana se tokom prethodnih decenija suočavao a i danas se suočava sa demografskim problemima. O tome naročito svjedoči podatak da se broj ukupno radno sposobnog stanovništva na Zapadnom Balkanu smanjio za gotovo pola miliona u poslednjih pet godina. Ovom scenariju nije doprinio samo negativan prirodni priraštaj stanovništva, već i brojni faktori, uglavnom politički i ekonomski koji su oblikovali pomenute tokove, a naročito trend odlaska mladih ljudi sa naših prostora.\nCrna Gora je najviše napredovala u procesu pregovora sa Evropskom unijom, ali ipak djeluje da taj napredak još nije donio konkretne rezultate na terenu i svakodnevnom životu koje bi osjetili građani a prije svega mlade generacije. Naprotiv, poslednje istraživanje Vestminsterske fondacije za Zapadni Balkan je pokazalo da je oko 70 % mladih razmišljalo o odlasku iz Crne Gore.\nZašto mladi odlaze iz Crne Gore i regiona je vrlo kompleksno pitanje, ali ono što je ipak vidljiva činjenica jeste da su mladi sve manje spremni da čekaju neko bolje vrijeme i da se, posebno u vremenu većih mogućnosti i veće povezanosti sa razvijenijim državama, odlučuju za taj korak kako bi jednostavno ostvarili svoje potencijale. Svakako da ovu spremnost na odlazak ne možemo pripisivati samo činjenici da su mladi uglavnom “nestrpljivi”, već mnogo prije tome da im iskustvo govori da već previše generacija “čeka” i još uvijek nije “dočekalo” to bolje vrijeme.\nOdlazak mladih je problem koji, nažalost, ugrožava supstancu države, odnosno njene temelje i njenu budućnost. Ne reagujući na pravi način, samo pokazujemo da ne shvatamo i ne razumijemo na pravi način frazu “mladi su budućnost”. Odlaskom mladih ljudi iz regiona, naše zemlje gube svoj osnovni razvojni potencijal, gube svoju produktivnu supstancu. Jednostavno bez mladih- mi nemamo budućnost.\nIpak, ukoliko pogledamo stvarno stanje danas vidjećemo da postoje brojne druge teme koje su u fokusu i koje, nažalost, uzimaju ogromnu energiju koja bi mogla biti stvaralačka. Interesantno je da mladi ne odlaze isključivo zbog ekonomske situacije, što svakako jeste jedan od dominantnih razloga. Mladi ljudi odlaze i zbog osjećaja nesigurnosti i nestabilnosti, pravne, političke i ukupne društvene.\nOno što u Crnoj Gori dodatno opterećuje ovo pitanje jeste rast tenzija na društveno- političkoj sceni poslednjih godina koji sigurno ostavljaju značajan efekat na mlade ljude. Zarobljenost u retorikama podjela, nacionalizama i vraćanja u prošlost, a posebno konfliktne periode iz prošlosti na način da se podstiču podjele, ima ogroman uticaj na mlade. Upravo jedna od posljedica je i njihovo odbjanje da dalje prisustvuju tome i budu dio zapadnobalkanskih zabluda, već se jasno i u sve većem broju odlučuju na odlazak.\nNa svim društvenim akterima je velika odgovornost da shvate da se što snažnije i otvorenije moramo uhvatiti u koštac sa ovim problemom jer vrijeme u ovom slučaju nije naš saradnik. Jedan od načina je investicija u mlade ljude kroz pružanje što većeg broja prilika za njihov lični i profesionalni razvoj a posebno izrastanje u aktivne i odgovorne članove zajednice. Ovdje je posebno važan aspekat pružanja šansi mladima za regionalnu mobilnost, međusobna upoznavanja i interkulturalni dijalog i učenje. Na ovaj način možemo raditi na izgradnji budućih generacija, koje će imati jasnu viziju Zapadnog Balkana koji živi u miru, saradnji, povjerenju a na kraju i ekonomskoj stabilnosti i prosperitetu jer jedino takav region je bolji region po mjeri mladih i on upravo počinje upravo sa mladima.\nEdin Koljenovic je angažovan u Regionalnoj kancelariji za saradnju mladih- RYCO kao sef kancelarije u Crnoj Gori\nSanja2021-07-06T22:33:36+00:006 јула, 2021|Hronika okruženja|0 Comments


Naime, Dušan je za "Telegraf Jetset" otkrio da čeka datum suđenja, kako bi započeo proces protiv Tanje u Srbiji.\n"Dolazim u Srbiju sa svojim advokatima. Prvo se čeka da nam odobre izlazak iz Australije zbog korona virusa i datum za suđenje. Kada datum bude poznat i odobre nam izlazak iz zemlje stižem u Srbiju, a to će biti uskoro", rekao je Dušan.\nInače, prije mjesec dana pisalo se da Dušan uskoro dolazi u Beograd, gdje će pred državnim organima pokrenuti proces za zajedničko starateljstvo nad njihova dva sina.\n"Ja sigurno neću od svoje djece da odustanem. Boriću se za njih. Boriću se za pravdu i istinu dokle god sam živ. Radim na tome stalno. Lopta se već kotrlja. To je spor proces, ali tako ide", izjavio je tada Dušan.\nPjevačica je povodom cijele priče dala kratak komentar za gorenavedeni portal.\n"Narkomančina jedna. Sad čujem od vas, može da se bori gdje hoće", rekla je Tanja.


Huavej i 5G mreža u Evropi - bezbednosno i političko pitanje | Novine Toronto\nU oktobru je EU objavila dokument o proceni rizika od 5G u kojem su kao najveća pretnja bezbednosti 5G označene nacionalne države i hakeri koje podržavaju države. Navodi se i da su dobavljači iz zemalja u kojima nema vladavina zakona dodatni problem za evropsku bezbednost.\nNemačka kancelarka Angela Merkel pozvala je evropske zemlje da se dogovore oko zajedničkog pristupa prema Kini, odnosno o jedinstvenoj politici o uvođenju 5G mreže, ističe Juronjuz.\nUprkos pritiscima SAD i tamošnjih obaveštajnih službi, nemačka kancelarka ne odbija Huavej sve dok kompanija ispunjava određene bezbednosne standarde, ukazuje Blumberg.\nIsključenjem Huaveja uznemirila bi se osetljiva ravnoteža koju je Merkel pokušavala da uspostavi između Vašingtona i Pekinga, dva najveća nemačka trgovinska partnera izvan Evrope. I to bi verovatno pokrenulo snažan odgovor Pekinga koji bi mogao potkopati već posustalu privredu Nemačke i pogoditi neke od njenih najvećih kompanija, neumoljivo gurajući zemlju i Evropu u sukob s Pekingom.\nIako velika većina evropskih zemalja nije donela konačnu odluku o tome hoće li Huaveju dodeliti ulogu u 5G, neke države poput Mađarske najavile su da hoće, dok će druge, uključujući Poljsku, Estoniju i Dansku, verovatno isključiti kinesku kompaniju, prenosi RSE.


Centar za radioterapiju u Banjaluci najbolji u regionu – mojKontakt portal – Radio Televizija Kontakt\nBANJA LUKA REGION RS BiH\nDirektor Marijan Bilić kaže da je kapacitet Centra za radioterapiju da radi sa 120 pacijenata dnevno, a na godišnjem nivou kroz centar prođe oko 1.600 pacijenata.\n– U centru ne postoji lista čekanja, jer pacijenti u okviru 48 sati od prvog pregleda započinju sa radioterapijskim tretmanom – kaže Bilić i dodaje da sve troškove liječenja za svoje osiguranike plaća Fond zdravstvenog osiguranja RS, dok oni koji dolaze samoinicijativno plaćaju cijenu koliku i korisnici FZO.\nZaposleni u IMC su stručnjaci koji su došli iz radioterapijskih centara iz okruženja, Srbije, Crne Gore, Makedonije, ali i iz Sarajeva i Tuzle, jer Republika Srpska nije školovala kadar za rad u ovakvim centrima.\n– Radimo po američkoj tehnologiji i spojeni smo linkom sa SAD, odnosno sa supervizorima iz “Hjuston metodist bolnice”, kao i drugim svetskim centrima, gde možemo da se konsultujemo oko stručnih dilema vezanih za najkompleksnije maligne bolesti.\nProf. dr sc. med. Mirko Stanetić, direktor UBKC Banjaluka, kaže da cijena nije presudna u onkologiji, već kvalitet terapije i način na koji se ona pruža.\nOtvaranjem ovog centra u Srpskoj je obezbijeđeno da se pacijentima pruži najbolja moguća terapija i u tome se i uspjelo. Radioterapija je sada sastavni deo UBKC i ponosni smo na tu činjenicu. Mi danas imamo savremeni centar, najbolji u regionu, a obezbijedili smo da pacijenti mogu biti smješteni dok primaju terapiju i u UBKC ili u Slatini – objasnio je dr Stanetić.\nPredstavnik FZO RS, Milenko Pađen, izjavio je da odlično sarađuju sa centrom i da na godišnjem nivou FZO plaća 12 miliona maraka za 1.400 svojih korisnika.\nObilježavanju jubileja u Centru za radioterapiju u Banjaluci prisustvovale su i Marija Joldić, predsjednica Nacionalne organizacije retkih bolesti Srbije, i Zorica Jandrić, predsjednica Udruženja pacijenata sa rijetkim tumorima Srbije. One su na licu mjesta mogle da se uvjere u kvalitet terapija i dobile su obećanje da su pacijenti iz Srbije i više nego dobrodošli u ovaj centar.\nTakođe im je rečeno da centar ima kapacitet da primi blizu 1.000 pacijenata godišnje iz Srbije. Sada je na vladama RS i Srbije da pronađu model finansiranja pacijenata, a svi oni koji žele sami da finansiraju terapije imaju mjesta u centru u Banjaluci, pišu beogradske Novosti.


► Eksplozija u skladištu municije u Damasku\nTom prilikom je povređeno osam boraca lojalnih sirijskoj vladi, saopštila je opoziciona Sirijska opservatorija za ljudska prava.\n"Skladište municije sirijske vojske na zapadu Damaska je eksplodiralo posle požara koji je izbio u obližnjem polju i proširio se", prenela je Sana.\nMeđutim, izvor iz vojske je nešto kasnije rekao da je "istraga o uzrocima i dalje u toku".\nDa se uzrok eksplozije ne zna potvrdila je i Opservatorija, koja je navela i da su očevici na nebu videli rakete.\nU Damasku vlada relativan mir otkako su vladine snage oslobodile predgrađe Istočna Guta odakle su pobunjenici često granatirali grad.\nTakođe, Izrael redovno gađa vojne položaje u Damasku.


Duhovite motivacione poruke za pesimiste | CityMagazine\nZa vas je čaša uvek poluprazna, a ne polupuna. U životu i svakoj situaciji ne razmišljate o onome što bi moglo da krene na bolje, već se vazda pripremate za takozvane crne dane, koji će po vama stići svakog časa. Možda vas vaši prijatelji smatraju baksuzima, ali savremene psihološke studije pre bi vas nazvale pesimistima, što ne mora da bude ni tako loše…\nPrema rečima ozbiljnih stručnjaka u oblasti ljudskih resursa, zaposliti u kompaniji samo pesimiste ili samo optimiste bilo bi veoma nepromišljeno i loše, ali zato pravi odnos jednih i drugih svaku kompaniju može učiniti vrednom. Za razliku od optimista kod kojih možete očekivati dobro raspoloženje, kod pesimista gotovo uvek možete naići na sjajan smisao za humor, a ko još može da kaže da ne voli da se smeje…\nZa sve one koji tvrde da pesimisti ne umeju da se zabavljaju, da samo „mrače“ i da je u njihovom društvu uvek dosadnjikavo, vreme je da se upoznaju sa izuzetno duhovitim motivacionim porukama koje su namenjene isključivo pesimistima!\nNastojte da razumete tu drugu stranu, namrštene medalje, jer se u njenoj osnovi krije jedno nežno i ranjivo biće.\nMožda su pesimisti motivisani, ali šta je sa ostalima?Otvori galeriju\nKada kropovanje skroz promeni sliku motivacija · poruka


Krivična prijava protiv organizatora protesta u Nišu\nZbog navodnog "iznošenja neistinitih informacija" uprava niške Toplane je podnela krivičnu prijavu protiv lidera Udruženja predsednika skupština stanara Đokice Jovanovića.\nDirektor "Gradske toplane" Slobodan Maksimović je potvrdio ovu informaciju, ali nije znao zbog čega je tačno prijava podneta, tvrdeći da je proces otpočet pre oko 2 meseca.\n"Ja se više ne sećam tačno. Dao sam pravnoj službi da presluša snimak tog njegovog gostovanja... čak se više i ne sećam da li je to bilo na 'Belamiju' ili 'Niškoj', i da, ako ima elemenata za prijavu, napravi prijavu. Nađeni su ti elementi i Pravna služba je sastavila krivičnu prijavu, a ja sam je potpisao", kaže Maksimović.\nI dok Maksimović kaže da on nema informaciju da je policija reagovala po toj prijavi, Đokica Jovanović je u ponedeljak saslušan u policiji.\nOvaj razgovor, rekao je novinarima nakon saslušanja, on posmatra kao "vid političkog zastrašivanja" jer je, kako kaže, povod svega njegovo insistiranje na tvrdnji da se političke partije finansiraju novcem iz javnog sektora.\n"Najočigledniji primer finansiranja političkih partija je političko zapošljavanje. Eto, recimo u Toplani ima 70-80 zaposlenih u takozvanoj neposrednoj proizvodnji, a ukupno ima oko 300 radnika. Ostalo je administracija", kaže Jovanović i napominje da je svetski standard da u administraciji radi "deset, do petnaest, eventualno dvadeset posto ljudi".\n"To znači da je sve to što je u administraciji Toplane tu zapošljeno po nekakvom političkom ili partijskom nalogu", zaključuje Jovanović.\nJovanović, koga šira javnost zna kao istaknutog intelektualca, nekadašnji je profesor niškog, a danas beogradskog Filozofskog fakulteta. U žižu javnosti je dospeo kada je marta ove godine u znak revolta zbog previsokih računa iz Toplane pokrenuo inicijativu da se građani okupe i zatraže niže cene grejanja.\nNjegovom pozivu se veoma brzo odazvalo više od 400 skupštinâ stanara sa potpisima preko 40.000 građana. Tako su prvi put posle velikih građanskih protesta iz 1997. godine Nišlije masovno izašle na ulice, što je privuklo pažnju i svetskih medija.\nU međuvremenu je i formalno osnovano Udruženje predsednika skupština stanara, a protesti građana i dalje traju.


Veliko interesovanje investitora za ulaganje u Vojvodini i Srbiji - Ozon Media\nVeliko interesovanje investitora za ulaganje u Vojvodini i Srbiji\nDelegacija AP Vojvodine, koju predvodi potpredsednik Pokrajinske vlade Đorđe Milićević, boravi na Sajmu „Expo Real 2019“ u Minhenu, gde devet vojvođanskih gradova i opština predstavlja potencijale za ulaganje.\nPotpredsednik Milićević je istakao da je „Expo Real“ pravo investiciono tržište na kojem AP Vojvodina ima šta da pokaže.\n„U AP Vojvodini imamo dobre uslove za investiranje. Pokrajinska vlada je u protekle tri i po godine ulagala u radne i poslovne zone i njihovo infrastrukturno opremanje, i to daje rezultate“, naglasio je Milićević.\nOn je dodao da postoje konkretne najave za veoma važne investicije u pojedinim lokalnim samoupravama u Vojvodini.\n„Danas smo razgovarali sa predstavnicima velike svetske kompanije koja se bavi proizvodnjom elektromotora. Radi se o investiciji vrednoj preko 200 miliona evra, koja bi u petogodišnjem periodu obezbedila posao za tri hiljade radnika“, rekao je Đorđe Milićević.\nDrugu godinu zaredom AP Vojvodina predstavlja svoje investicione potencijale na Sajmu „Expo Real“. Uz podršku Pokrajinske vlade i Razvojne agencije Vojvodine, a na osnovu Sporazuma o zajedničkom nastupu na međunarodnim sajmovima, ove godine u Minhenu potencijale za ulaganje predstavljaju gradovi Zrenjanin, Кikinda, Novi Sad, Pančevo, Vršac, Sremska Mitrovica, Subotica i Sombor, kao i opština Pećinci.


KOMPRED UGLJEVIK Pozitivno poslovanje i stalna ulaganja @ InfoBijeljina \nKOMPRED UGLJEVIK Pozitivno poslovanje i stalna ulaganja\nKomunalno preduzeće "Kompred" iz Ugljevika, koje se bavi distribucijom vode za piće i sakupljanjem i odvozom čvrstog opada, lani je ostvarilo pozitivan finansijski i revizorski izvještaj, te nabavilo dva vozila za vodoinstalatere za brze intervencije na terenu i drugu opremu, rekao je direktor preduzeća Milan Lazić.\n"Kompred", koji je dobitnik Povelja opštine Ugljevik i brojnih priznanja, ostvario je suficit za 2017. godinu u iznosu 21.590 KM, za 2018. godinu 2.280 KM, a za devet mjeseci prošle godine 3.150 KM.\n"Preuzeli smo vodovod u Donjoj Trnovi i uložili znatna materijalna sredstva, takođe je u Tutnjevcu urađen još jedan vodovodni krak kojim je poboljšano vodosnabdijavanje u ovoj mjesnoj zajednici", podsjetio je Lazić.\nOn je dodao da "Kompred", osnovan 1974. godine, ima 4.200 korisnika domaćinstava u opštini Ugljevik i pokriva 80 odsto njene teritorije, te ima 48 radnika.\n"Imamo odličan odnos sa opštinom Ugljevik, Rudnikom i termoelektranom Ugljevik, svim privrednim subjektima sa područja opštine i svim korisnicima naših usluga", naglasio je Lazić.\n"`Kompred` je učestvovao u svim humanitarnim akcijama i uradio besplatne priključke za vodu svim stanovnicima koji su bili u stanju stambene potrebe, a gradili su kuće uz podršku opštine Ugljevik", dodao je Lazić, istakavši da je namjera preduzeća da, kao društveno-odgovorno preduzeće, to nastavi u narednom periodu.


Novi sistem registracije vozila - ProAuto magazin\nHome Vesti Novi sistem registracije vozila\nKao i svaki put kada se menja neki ustaljeni sistem, dolazi do zbrke i haosa, pa se isto desilo svima kojima je istekla registracija na vozilu jer je nastao novi način objedinjene uplate koji nije svima jasan.\nOd 16. marta MUP prima isključivo jedinstvene uplatnice na kojima su sabrani svi iznosi za plaćanje. To će onemogućiti razne zloupotrebe, ali malo i zakomplikovati život vozačima i tehničkim pregledima, kao i uvek kad se uvodi neki novi sistem. Pojedinačne uplatnice za sve takse, porez i ostale dažbine koje se plaćaju pri produženju registracije – odlaze u istoriju.\nAko baš ovih dana treba da produžite registraciju, budite strpljivi, a najpametnije je da pre nego što zakažete, na tehničkom pregledu proverite da li su osposobljeni za izdavanje jedinstvenih generisanih uplatnica.\nKako saznajemo, mnogi imaju problem sa novim sistemom, iako u MUP-u tvrde da su svi tehnički pregledi koji imaju ovlašćenja za izdavanje nalepnica, na vreme dobili neophodna uputstva. A isped policijskih stanica, opet su redovi za produženje registracije.\nPrethodni članakZimske gume od 1. aprila nisu obavezne\nSledeći članakSprinter Petronas Edition\nMondeo odlazi u istoriju\nBMW i4 Koncept\nVolkswagen odustao od 10 stepenog menjača\nVolkswagen Buba otišla u istoriju


U Švedskoj 26 uhapšenih nakon sukoba ekstremnih desničara i policije\nDemonstranti napadaju policiju kamenicama u gradu Orebreo u Švedskoj ,15. april 2022.\nPolicija u Švedskoj je uhapsila 26 osoba posle sukoba sa demonstrantima zbog najavljenog mitinga ekstremno desničarske grupe u centralnom delu države, saopšteno je 18. aprila.\nNoć je bila mirna nakon nereda u Norćepingu, u okrugu Navestadu sa brojnim muslimanskim stanovništvom, saopštila je policija i dodala da je privela osam osoba osumnjičenih za nerede.\nU obližnjem gradu Linćepingu, gde su takođe izbili nemiri, privedeno je 18 osoba.\nU oba grada u nedelju je bilo sukoba, drugi put u poslednja četiri dana.\nTri osobe povređene su u neredima u Norćepingu, gde su demonstranti na policiju bacali kamenice i palili automobile.\nDemonstracije su organizovane zbog planova ekstremno desničarske grupe Stram kurs, koja je najavila okupljanja i pretila da će zapaliti Kuran.\nStram kurs je naknadno odustao od skupa.\nRasmus Paludan, danski advokat koji ima i švedsko državljanstvo, osnovao je Stram kurs 2017. godine. Na sajtu pokreta čiji je program antiimigracioni i antiislamski, piše da je "Stram kurs najpatriotskija politička partija u Danskoj".\nU Švedskoj neredi uoči demonstracija desničarskih ekstremista\nNakon niza incidenata, iračko Ministarstvo spoljnih poslova saopštilo je da je u 17. aprila pozvalo švedskog otpravnika poslova u Bagdadu na razgovor, piše AFP. Upozoreno je da bi afera mogla imati "ozbiljne posledice" na "odnose između Švedske i muslimana uopšteno, kako muslimanskih i arapskih zemalja, tako i muslimanskih zajednica u Evropi".\nPaludan planira da održi skupove u još dva grada u Švedskoj, ali demonstracije nisu dobile zeleno svetlo policije, javio je AFP.